Малдың бәрәкәте – ғөшөр саҙаҡаһында\n24 Сентябрь , 07:18\nБыл йылыбыҙ ямғырға мул булманы. Әҙәм балалары ҡайғы-хәсрәткә төштө, йәнәһе, быйыл икмәк, картуф һәм башҡа төр ризыҡ булмаясаҡ икән. Тик биреүсе лә, белеүсе лә – фәҡәт Аллаһы Тәғәлә генә... Хоҙай мул уңыш йыйып алырға матур көҙөн дә насип итһен.\nҠөрьән Кәримдәге “Бәҡара” сүрәһенең 277-се аятында Раббыбыҙ: “Иман килтереп изге ғәмәлдәр ҡылыусы, намаҙҙарын уҡып, зәҡәт саҙаҡаларын биреүсе мөьминдәрҙең әжере Хоҙай Тәғәлә хозурында. Уларға Ахирәттә ҡурҡыу һәм көйөнөү булмаҫ”, – тигән.\nАллаһы Тәғәлә тәнебеҙҙе паклау өсөн ураҙа ғибәҙәтен яралтҡан булһа, малыбыҙҙы паклау өсөн зәҡәт саҙаҡаһы биреүҙе фарыз итте. Зәҡәт саҙаҡаһы биреү өсөн ҡулыбыҙҙағы мал, байлыҡ 84 г алтын хаҡына етеп (әлеге аҡсаға әйләндерһәң, 310 һумға тиң), бер йыл дауамында тотонолмай һаҡланһа, шул байлыҡтың 2,5 процентын мохтаждарға биреү мотлаҡ.\nҒөшөр саҙаҡаһына килгәндә, “ғөшөр” һүҙе ғәрәп теленән “ундан бер” тип тәржемә ителә. Зәҡәттең бер төрө булып тора. Башҡа төр саҙаҡаны күрһәтмәй биреү хупланһа ла, зәҡәт, ғөшөр саҙаҡаларын, башҡаларҙы ла ҡыҙыҡтырыу маҡсатында, күрһәтеп биреү рөхсәт ителә, сөнки был төр саҙаҡа Аллаһы Тәғәләнең әмере, бойороғо булып тора. Ә фарыз ғәмәлде эшләү мәжбүри түгел.\nХәтеремдә, 2000 йылдарҙа Туймазы районының Мәтәүтамаҡ ауылынан Әхтәм хәҙрәт мәҙрәсә шәкерттәренә бер феләгә бал килтергәйне. Ҡабул итеп алдыҡ, доғалар ҡылдыҡ. Икенсе йыл – ике, өсөнсө йыл – өс, һуңынан дүртәр феләгә бал килтерә торған булды. Ике тиҫтә йылдан ашыу дини уҡыу йортонда белем алыусылар балдан өҙөлмәй. Әхтәм хәҙрәткә, ҡатынына, был изге эште дауам итеүсе балаларына рәхмәт. Хәҙрәтебеҙ быйыл августа вафат булды, урыны йәннәттә булһын.\nЯмғыр һыуы менән үҫкән уңыштың – ундан берен, ә һыу һибеп үҫтергән уңыштың егерменән бер өлөшөн мохтаждарға, шулай уҡ Алла динен өйрәнеүсе шәкерттәргә биреү фарыз ғәмәл һанала.\nБеләбеҙ, элек-электән ата-бабаларыбыҙ, көҙ айҙары етеп, баҡса эштәре тамамланғас, йыл дауамында үҫтерелгән уңыштан ғөшөр саҙаҡаһын мохтаждарға тапшыра ине. Бал ағыҙһа – балын, картуф, сөгөлдөр, кишер һәм башҡа уңышынан өлөш сығарҙылар.\nҺуңынан был күркәм ғәмәл онотолдо, әммә илебеҙҙә үҙгәртеп ҡороу осоро башланыу менән халҡыбыҙ һис шикһеҙ үтәлергә тейеш булған зәҡәт, ғөшөр саҙаҡаларын тапшырыу бурысын үтәргә тотондо. Сөнки халҡыбыҙ ҡабат асылына, диненә ҡайта. Аллаға меңләгән шөкөрәнәбеҙ булһын.\nТуймазы районының Мәтәүтамаҡ ауылынан Әхтәм хәҙрәт ғаиләһе, Баҡалы районының Урманай ауылынан Мәүлитйән ағай, Йәрмәкәй районы имам-мөхтәсибе Фидан хәҙрәт Тимербаев, шул уҡ райондың Түбәнге Ҡарамалы ауылынан Ринат хәҙрәт, Илеш районының Үрге Йәркәй ауылынан имам-мөхтәсиб Рөстәм, Ғәлимйән хәҙрәттәр һәм башҡа дин ҡәрҙәштәребеҙ был изге эшкә ҡушылды. Уларҙың барыһына, район, ауыл халҡына һәм ҡалабыҙ мосолмандарына рәхмәтебеҙҙе еткерәбеҙ.\nАллаһы Тәғәләгә шөкөр, хәҙер ғөшөр саҙаҡаһын район, ауыл ерҙәренән барып алырға махсус транспортыбыҙ ҙа бар, ялларға ла кәрәкмәй, шылтыратығыҙ ғына.\nХәләл малығыҙҙан, республикабыҙҙың күпселек районынан килеп, мәҙрәсәбеҙҙә дин ғилеме алыусы балаларға тапшырған саҙаҡағыҙ бәрәкәтендә Аллаһы Тәғәлә көтөлмәгән ерҙән малығыҙҙы арттырһын, ғаиләгеҙгә именлек, балаларығыҙға юғары әхлаҡ насип итһен, тип изге доға ҡылабыҙ.\nБеҙҙең адрес: Октябрьский ҡалаһы, Комсомол урамы, 22-се йорт (“16-сы мәктәп” туҡталышы).\nБелешмәләр өсөн телефондар (факс): 8 (3467) 6-69-64, 8-905-355 10 25, 8-937-485 26 30.\nЭлектрон адресы: medrese_nurul-islam@mail.ru. Сайт: www. oktmedrese.ru.\nМәүлейән хәҙрәт СИБӘҒӘТУЛЛИН,\n“Нурул-Ислам” мәҙрәсәһенең имам-ахуны.


Музейҙа – көтөп алынған ҡунаҡтар\n5 Декабрь 2017, 14:16\nКүптән түгел районда РФ Дәүләт думаһы депутаты Рифат Шәйхетдинов булды.\nКүптән түгел районда РФ Дәүләт думаһы депутаты Рифат Шәйхетдинов булды. Район хакимиәтендә Рифат Ғәбделхаҡ улы граждандарҙы ҡабул итте, унан һуң Башҡортостандың халыҡ яҙыусыһы, күренекле прозаик, шағир, драматург, Бөйөк Ватан һуғышы ветераны Н. Асанбаевтың һәм Чехословакия Геройы, “Ҡара генерал” Д. Мурзин музейына барҙы. Уның менән бергә Ахман ауылына билдәле журналист, БР-ҙың атҡаҙанған матбуғат һәм киң мәғлүмәт саралары хеҙмәткәре шағирә Хәлисә Мөхәммәҙиева ла килде.\nМузей булдырыу инициативаһы менән бер нисә йыл элек “Яҡташтар-баҡалылар” йәмғиәте ағзалары сығыш яһағайны. Район хакимиәте һәм урындағы халыҡтың ярҙамы һәм дөйөм тырышлығы менән эштәр теүәл-ләнеүгә табан бара, танылған яҡташтарыбыҙ биографиялары ту-раһында бай материал тупланды.\nИке йыл элек, урындағы энтузиастар шундай кәрәкле һәм файҙалы башланғысҡа булышлыҡ күрһәтеү-ен үтенгәс, Рифат Ғәбделхаҡ улы ярҙамлашырға вәғәҙә биргәйне. Һүҙен тотоп ҡына ҡалмай, матди ярҙам да күрһәтте ул, ә хәҙер үҙе лә музейға килде. Ҡунаҡтарҙы экспонаттар менән таныштырып, Ахман ауылы китапханасыһы А. Ғәҙелши-на халыҡ геройҙарының тормошо һәм батырлыҡтары тураһында һөйләне, ҡыҙыҡһындырған һорау-ҙарға яуап бирҙе. Мәртәбәле ҡунаҡтар үҫеп килеүсе быуынды уҡытыуҙа һәм тәрбиәләүҙә, кешене шәхес, гражданин һәм патриот булараҡ формалаштырыуҙа музейҙың ҙур ролен билдәләне.\nДепутат һәм шағирә менән осрашыуға район мәктәптәренән туған тел уҡытыусылары килде. Уларға Чехословакия Геройы, Ян Жижка исемендәге партизандар бригадаһы командиры Даян Мурзин тураһында “Ҡара генерал” документаль фильмы күрһәтелде. Ҡунаҡ, фильм сценарийы авторы Хәлисә Мәсғүт ҡыҙы Мөхәммәҙиева фильмдың нисек төшөрөлөүе тураһында һөйләне, тамашасыларҙың һорауҙарына яуап бирҙе. Шағирә кесе һәм урта йәштәге балалар өсөн үҙенең “Мин бал яратам” шиғырҙар йыйынты-ғын һәр кемгә бүләк итте.\nОсрашыу йылы, дуҫтарса мөхиттә үтте. Йәмәғәтселәр музей-ҙың яңы экспонаттар менән ту-лыланасағына, уларҙың һаҡлана-сағына, өйрәнеләсәгенә һәм\nбыуындан-быуынға тапшырыла-сағына ышаныс белдерҙе.\nБыл биттәге материалдарҙы Лениза Ғабдуллина әҙерләне.


Яҙыусы Наил Ғәйетбаевҡа – 70 йәш! » Союз писателей РБ\nСоюз писателей РБ » Новости » Яҙыусы Наил Ғәйетбаевҡа – 70 йәш!\nЯҙыусы Наил Ғәйетбаевҡа – 70 йәш!\nОпубликовано: 20-06-2018, 09:50 | Категория: Новости, Члены союза\nБөгөн танылған яҙыусы, драматург, Рәсәйҙең һәм Башҡортостандың Яҙыусылар союзы ағзаһы, Рәсәй Федерацияһының атҡаҙанған мәҙәниәт хеҙмәткәре, Башҡортостандың атҡаҙанған сәнғәт эшмәкәре Наил Әсхәт улы Ғәйетбаев ғүмер байрамын – 70 йәшен билдәләй! Ҡәләмдәшебеҙҙе күркәм юбилейы менән ихлас ҡотлайбыҙ һәм оҙон ғүмер юлы, ҡоростай ныҡ сәләмәтлек, ғаилә именлеге, аҡ бәхеттәр теләйбеҙ!\nНаил Әсхәт улы Ғәйетбаев 1948 йылдың 20 июнендә Баймаҡ ҡалаһында тыуған. 1966 йылда Сибайҙа урта мәктәп тамамлағас, Магнитогорск тау-металлургия институтында уҡый. 1972 йылда инженер-механик һөнәре алғас, Себерҙә эш башлай. Кемеров өлкәһе Киселев машиналар төҙөү заводында мастер, участок етәксеһе, баш механик вазифаларын башҡара. Артабан Сибай баҡыр-көкөрт заводында өлкән механик (1976—1978), өлкән инженер (1978—1988) була.\n1983 йылда СССР Яҙыусылар союзы ҡарамағындағы Юғары әҙәбиәт курстарын, 1987 йылда — ГИТИС ҡарамағындағы Юғары театр курстарын тамамлай.\n1988—1990 йылдарҙа — Башҡортостан Республикаһы яҙыусылар берлегендә әҙәби кәңәшсе булып эшләй. 1992—1998 йылдарҙа — Башҡортостан Республикаһы мәҙәниәт министры урынбаҫары һәм беренсе урынбаҫары вазифаларында эшләй. Был осорҙа «Тамаша» һәм «Рампа» журналдарын ойоштороуға, Өфөлә республика уҡыу-методик үҙәген, Стәрлетамаҡта — филармония һәм бейеү театрын, Сибайҙа — махсус музыка лицейын, «Сулпан» балалар театрын, филармония һәм сәнғәт училищеһын асыуға, йыл һайын йәш драматургтар семинарын (Баймаҡ ял йортонда) һәм «Театр яҙы» фестивалдәрен үткәреүҙә ҙур өлөш индерә.\n1994—2010 йылдарҙа — «Тамаша» журналының баш мөхәррире, 2000—2007 йылдарҙа — Башҡортостан Республикаһы Милли әҙәбиәт музейы генераль директоры булып эшләй.\n2014 йылда Башҡортостан Республикаһы Яҙыусылар берлеге рәйесе итеп һайлана һәм был вазифала 2016 йылдың 29 ноябренәсә эшләй.\n17 китап, 25 пьеса, 2 роман, балалар өсөн 10 повесть авторы.


Төндәлектәр. Ижад. Тәмәке һәм араҡыға мөнәсәбәт.\n14 Февраль 2020, 19:21\nЭскән кеше беҙҙең арала булһа, ул шунда уҡ күренеп бара һәм уның хаҡында яман хәбәр, ҡайҙа барһа ла, артынан эйәреп йөрөй. Шулай шул, ҡара сәкмәнеңдән ҡотолоп булмай. Эсмәгәс, тәмәке тартмағас, мөхәббәтле булмағас, унан ниндәй яҙыусы сыҡһын, тигән ҡалыплашҡан фекер ҙә йәшәй был донъяла.\nМин тәмәкене ижадымдың яңы моронлаған сағында тәмләп ҡараным. Күпмелер ваҡыт үткәс, оҡшағанын тоя башланым. 25 йыл ауыҙымдан төшмәне, 1976 йылдан 2001 йылға тиклем әүҙем тартыусылар исемлегендә инем. 2001, Яңы йылдан һуң, йүткереп сирләп киттем, тәмәке тартыу түгел, тын алып булмай. Аҙна буйы ҡайнар сәй генә эсергә тура килде. Һауыҡҡас, тын юлдарымдың иркенәйгәнен тойҙом, баш асылып ҡалды. Бер аҙна, өҫтәп, бер ай тәмәкеһеҙ йәшәп ҡараным. Бәй, тартыуҙы ташлауҙың бер нимәһе лә юҡ икән дәһә. Шулай итеп, үҙемдең ихтыярлы икәнлегемде аңланым.\nАраҡыға килгәндә, уға битарафтарға өҫтөнлөк бирәм. Үҙем дә – шулар иҫәбенән. Ә нисә йыл араҡы ҡулланмайынса йәшәп була? Был хаҡта киләһе төндәлектә белеһегеҙ.\nДуҫтар! Рәлиф Кинйәбаевтың "Төндәлектәр"ен артабан уҡырға теләһәгеҙ, "Һәнәк" журналы сайтын һәм "Бәйләнештә"ге төркөмөн ҡарап барығыҙ.


Алдағы йылдарҙа эре тораҡ пункттарыбыҙҙа юлдарҙың сифаты икенсе буласаҡ – Рөстәм Хәмитов // Иҡтисад | новости башинформ.рф\nАлдағы йылдарҙа эре тораҡ пункттарыбыҙҙа юлдарҙың сифаты икенсе буласаҡ – Рөстәм Хәмитов\n7:00, 20 ноября 2017 Иҡтисад\nАлдағы йылдарҙа эре тораҡ пункттарыбыҙҙа юлдарҙың сифаты икенсе буласаҡ – Рөстәм Хәмитов Фото: Олег Яровиков\n«Хәүефһеҙ һәм сифатлы юлдар» федераль проектын тормошҡа ашырыу алдағы йылдарҙа республикала юлдарҙың сифаты менән бәйле хәлде ярайһы уҡ яҡшыртырға мөмкинлек бирәсәк. Ошо хаҡта Башҡортостан Башлығы Рөстәм Хәмитов Дөйөм Рәсәй халыҡ фронтының төбәк бүлексәһе конференцияһында белдерҙе.\n— Юлдар йәһәтенән беҙ алға киттек. Быйыл ысынлап-та яҡшы эшләйбеҙ. Федераль бюджет Өфө агломерацияһы буйынса яҡшы ярҙам итте. Беҙҙең юл фонды тағы ла нығыраҡ тулылана. Юл төҙөлөшө буйынса һандар 15 миллиард һумдан арта. Өс-дүрт йыл элек 6-7 миллиард һум суммалары хаҡында һүҙ йөрөтһәк, бөгөнгө һан бик ҙур ғына, – тине Рөстәм Хәмитов. – Шул уҡ ваҡытта федераль структуралар ҙа М-5, М-7 юлдарында эшләй. Беҙҙең теләгән ҙурлыҡта булмаһа ла, әммә барыбер эре, ҙур эштәр алып барыла. Унда ла яҡшы һөҙөмтәгә өлгәшербеҙ тип ышанам.\nТөбәк Башлығы һүҙҙәренсә, әле төп юл артериялары төҙөкләндерелде.\n— «Ҡыҙыл линия»нан эскә табан үтһәк, нимәләр эшләргә кәрәклеген күрербеҙ. Әле күп нәмә эшләргә кәрәк, – тип һыҙыҡ өҫтөнә алды Рөстәм Хәмитов. – Әммә «Хәүефһеҙ һәм сифатлы юлдар» программаһы тамамланмай әле. Ул дауам ителәсәк, ярайһы уҡ ресурстар йүнәлтеләсәк. Алдағы ике-өс йылда эре тораҡ пункттарыбыҙҙа юлдарҙың сифаты икенсе буласаҡ. Атап әйткәндә, быны барыһы ла күрәсәк.\nРеспублика етәксеһе шулай уҡ күперҙәр, юл сиселештәре, тимер юл өҫтәренән юлдар һәм башҡар ҙур-ҙур объекттар төҙөлөшө буйынса пландар хаҡында һөйләне. Улар бөтәһе лә ҙур ресурстарҙы талап итәсәк.\n— Тимер юл аша иң ябай юл сиселеше йәки ер өҫтө үткәүеле 1 миллиард һум самаһы тора. Ә шундай юл сиселешен тағы ла берәү, икәү һәм хатта унау ҙа түгел, унан күберәк төҙөргә кәрәк, – тип билдәләне Рөстәм Хәмитов. – Әммә төҙөйәсәкбеҙ. Хәҙер яңы технологиялар ҡулланыла, был йәһәттән яңы мөмкинлектәр ҙә бар.\nТеги: юлдар, Башҡортостан Башлығы


Шыршы (Хикәйә. Өсөнсө киҫәк. Дауамы бар.)\n23 Ноябрь , 09:35\nЗыярат ғәҙәти һиллеге менән ҡаршы алды. Һуңғы көндәрҙә йөрөмәгәндәрҙер, ҡарауылсының өйөнә генә юл һалынған, ҡалған тирә-яҡ ҡарға күмелгән. Ана, ике эҙ ярылып ята: эре аҙымлағаны арҡыры-торҡороһо моғайын да уғрыныҡылыр, бынауһы, ваҡ-ваҡ ҡынаһы билдәле - Нина Александровнаныҡы. Бейек ҡәбер рәшәткә-һе. Артем менән Ваня йәнәш яталар. Шыршы юҡ, бысып алынған. Төпһәнән күҙ йәштәреләй төҫһөҙ сайыр һығылып күренә. Хәле бөткәндәй рәшәткәгә йәбеште. Сеп-рәк бирсәткәләре аша ла тимер усты өтөп алып бара, өшәндергес һалҡынлыҡ бармаҡтары, ҡулы аша йөрәгенә үтеп уны сәнсеп ҡалтырата төҫлө. Ҡымшанмай, онот-олоп оҙаҡ торҙо шулай.\nЙоҡоһонан иртә уянды Галина Петровна. Тышта ҡараңғы ине әле. Ашағыһы, эскеһе килмәһә лә өҫтәлгә һыйҙарын теҙҙе. Шулай тейеш. Ашамлыҡтарының тәмен тоймай ғына ҡапҡыланы, өҫтәлен йыйыштырҙы, кейенеп тышҡа сыҡты. Көн сал аяҙ, ҡояш яңы ҡалҡып килгәнгәме һалҡынайтып ебәргән, һауа тынды ҡурып алып бара: пальтоһының яғаһын күтәрҙе, шәл сите менән ауыҙын томаланы. Автобус туҡталышына боролмайынса йәйәү атланы.\nЗыярат ғәҙәти һиллеге менән ҡаршы алды. Һуңғы көндәрҙә йөрөмәгәндәрҙер, ҡарауылсының өйөнә генә юл һалынған, ҡалған тирә-яҡ ҡарға күмелгән. Ана, ике эҙ ярылып ята: эре аҙымлағаны арҡыры-торҡороһо моғайын да уғрыныҡылыр, бынауһы, ваҡ-ваҡ ҡынаһы билдәле - Нина Александровнаныҡы. Бейек ҡәбер рәшәткәһе. Артем менән Ваня йәнәш яталар. Шыршы юҡ, бысып алынған. Төпһәнән күҙ йәштәреләй төҫһөҙ сайыр һығылып күренә. Хәле бөткәндәй рәшәткәгә йәбеште. Сепрәк бирсәткәләре аша ла тимер усты өтөп алып бара, өшәндергес һалҡынлыҡ бармаҡтары, ҡулы аша йөрәгенә үтеп уны сәнсеп ҡалтырата төҫлө. Ҡымшанмай, онотолоп оҙаҡ торҙо шулай.\nЗыяраттан сыҡҡан Галина Петровна тағы ла көсәйә төшкән һалҡынды тоймай атланы ла атланы. Һауа етмәгәндәй пальтоһының өҫкө төймәһен ысҡындырҙы, шәле артҡа шыуҙы, салланған сәстәре елдә туҙыраны. Әллә кемдәр сәләмләп уҙалар. Бәләкәй ҡала булғас таныусылар күп шул.\n- Галина Петровна, с наступающим Новым Годом Вас!\n- А-а-а, Павел Левашов, здравствуй, сынок?\nЕгет һуҡмыш ине: ҙур танауы бурҙаттай ҡыҙарған, ситтәренә эрен ҡатҡан таш-быҡ күҙҙәр ҡаймаҡ ялаған бесәйҙекеләй йылтырап ҡарайҙар, көнбағыш валсыҡтары йәбешкән йәйенке ауыҙҙан һалҡын боҫҡа эйәреп зәһәр самогон еҫе борхой. Артемдың курткаһы берәҙәктең йоҡа кәүҙәһендә һалынып күренә, кәпәсе былай таман ғына икән. Таныш,ҡәҙерле кейемдәр яңынан йөрәген һыҙлатты.\n- Байрамды иртәләгәнһең түгелме? - тине лә Галина Петровна, шелтәләүҙе килештермәй өҫтәне. - Йоҡа йөрөйһөң бигерәк. Ни эш бөтөрәһең?\n- Беҙ һәр ваҡыт йылынып йөрөйбөҙ, шунһыҙ ярамай, йәнә ҡымғырлаһаң өшөтмәй, вагон бушатып ҡайтып киләм. Байрам яҡынлаша бит, аҡса кәрәк. Өйһөҙҙәр ҙә табын ҡорорға хаҡлылыр моғайын. - Павел шырт баҫҡан йоҡа сикәләрен ыуҙы, тәмәке ыҫынан һарғайған тештәре араһынан сертләтеп төкөрөп ҡуйҙы, донъяһы теүәл кешеләй ғәмһеҙ йылмайҙы.\n- Ҡайҙа йәшәйһең әле һин?\n- Яҙғаса төҙөүселәрҙең дөйөм ятағынан мөйөш алдыҡ, унан күҙ күрер. Ә һеҙҙең хәлдәр нисек, Галина Петровна?\nҺытылырға торған ҡатын иланы ла ебәрҙе:\n- Павел, һин ултыртҡан шыршыны урлап киткәндәр кисә. Һуңғы ике йылда ерһенеп, ҡупшыланып ҡына киткәйне…\n- Нимә!? - Көтөлмәгән яңылыҡтан Павелдың ҡалын, тоташып тиерлек үҫкән ҡаштары юғары сөйөлдө, ул ниҙер хәтерләргә тырышҡандай аҫҡы иренен теш-ләп уйланып торҙо. - Шулаймы?.. Әһә, төшөндөм, был һинең генә эшең Ша-кал! Ҡыҙмаса килеш еңел табыш, алыш-биреш тапҡаныңа маҡтанғайның да. Йәнеңде алмаһаммы?\nЙүгерә атлай китеп барҙы.\n- Павел, йөрөмә кенә ҡыуалатып, ҡылынаһы гөнаһ ҡылынған, бәләгә тарырһың!\nЛевашов күҙҙән юғалғайны инде.\nУл торараҡ уның өйөнә килде: уң яҡ күҙ төбө күгәреп сыҡҡан, сикәһе һыҙырылған, еңелсә ярһыған.\n- Шул булған. Анау, ҡалала магазиндар тотҡан коммерсантҡа араҡыға һатҡан. - Таныш фамилияны әйтте. - Иманын уҡыттым, башҡаса йоғоноп йөрөмәҫлек иттем. - Йыуатҡандай өҫтәне. - Ә шыршыны икенсе йыл көҙ тағы алып килеп ултыртырмын. Теге урында икенсеһе, матурырағы бар ине.\nШул мәлдә өй эргәһендә генә милиция машинаһының сиренаһы олоп ебәрҙе, дөбөрҙәп йүгергән аяҡ тауыштары ишетелде, ишек шар асылды, команда яңғыр-аны:\n- К стене! Руки за голову! Ноги на ширине плеч!\nПавелды тентей башланылар.\n- Ҡоралы юҡ, иптәш лейтенант.\n- Кешене ҡанға батырып туҡмап эҙ яҙлыҡтырырға ҡасып килгән сволочь, тапмаҫтар, тип уйланыңмы?\n- Ул кеше түгел хайуан, ә ҡушаматы - йыртҡыстыҡы. Шакал! Әҙерәк эләккәнгә шөкөр итһен.\n- Молчать! - Лейтенант күнегелгән алым менән Павелдың бөйөрҙәренә то-ндорҙо, хром итеге менән сатына типте.\nЛевашов бөгөлөп төштө.\n- Өй баҫып инергә һеҙҙең хаҡығыҙ юҡ! - Галина Петровна әле генә иҫенә килде.\n- Ә һин тик кенә ултыр!\n- Галина Петровна, тиҙәр мине.\n- Эйе, хөрмәтле әбей… Әгәр беҙ ниндәй ҙә булһа законды боҙғанбыҙ икән, ялыу яҙа алаһығыҙ. Милиция исеменә…\nИнеүселәр һаһылдашып көлөп ебәрҙеләр.\n-Хәҙер үк күҙемдән юғалығыҙ, сығып китегеҙ бынан!\n- Әлбиттә. - Лейтенант күҙҙәренең ағын әйләндереп Павелға аҡырҙы. - Кейен тиҙерәк, юғиһә тағы өҫтәйем.\nМилиционерҙар Левашовты этеп-төртөп алып сығып киттеләр.


53°26′49″ с. ш. 56°23′48″ в. д.HGЯO\n↘339 кеше (2010)\n80 631 460 106\nҺайран (рус. Сайраново) — Башҡортостандың Ишембай районындағы ауыл. 2010 йылдың 14 октябренә ҡарата халыҡ һаны 339 кеше. Һайран ауыл Советы составына инә. Почта индексы — 453225, ОКАТО коды — 80231860001.\nҺайран — азнайҙарҙың төп халҡы. 1795 йылда 79 йорт хужалығының һәр береһендә уртаса 5,5 кеше йәшәй. Уҙған быуат уртаһында 130 йорттоң һәр береһендә 7,6 кеше йәшәгән. Һуңынан ихатала халыҡ һаны кәмей. Быны халыҡтың ҙур тырышлығын талап иткән кантон хакимиәтенең бөтөрөлеүе менән аңлаталар. Бәләкәй ғаиләләр бер ихатала берләшеп, ҡатмарлы ғаилә булдыра, шуның менән ихата халҡын арттыра. Был файҙалы була: хәрби хеҙмәтте башҡарыу еңелерәк була (элек ғаилә бер яугир ҡуя, хәҙер бер ихатала берләшкән ғаиләнән — шулай уҡ бер) һәм башҡа бурыстарҙы үтәү. Кантондар бөтөрөлөү һәм хәрби синыфтан граждандар класына күсеү менән ҡатмарлы ғаиләләр һәр береһе 5-6 кешенән торған бәләкәй ғаиләләргә тарҡала. 1920 йылда 250 ихатаның һәр береһендә яҡынса 5 кеше йәшәгән.\nАуыл Юрматы улусы старшинаһы булып хеҙмәт иткән Һайран Сәйетов исемен йөрөтә. Шулай уҡ Мопсалан булараҡ теркәлгән. Һайран — Пугачев полковнигы. 1773 йылдың октябрь аҙағында шул уҡ улустың старшинаһы Көҫәпҡол Азатов менән бергә Стәрлетамаҡ районында хөкүмәттең язалау командаһынан айырылып, баш күтәреүселәр яғына сыға. 1774 йылдың декабренә тиклем Сәйетов баш күтәреүселәр ғәскәрҙәре1 составында һуғышыуын дауам итә. Ихтилалда ҡатнашыусыларҙың күбеһе кеүек, Һайран Сәйетов та Екатерина II Манифесы менән ғәфү ителә һәм XVIII быуаттың 70-80-се йылдарында ла. старшина булып ҡала. Старшина булараҡ уның тураһында һуңғы документ 1790 йылға ҡарай. Һайрән Сәйетовҡа тиклем ауылды Моталлап тип атағандар. Моталлап Кульчуков шулай уҡ XVIII быуаттың уртаһы һәм 60-сы йылдарында Юрматы улусының старшиналарының береһе була. Һайрандың Байымбет (1760 йылғы) һәм Ирәле (1773 йылда тыуған) улдары поход старшинаһы һәм есаул булып хеҙмәт иткәндәр.\nБыл ауылда йәшәүселәр малсылыҡ, тәү сиратта йылҡысылыҡ, шулай уҡ һөнәрселек һәм игенселек менән шөғөлләнгәндәр. 1839 йылда 818 кеше йәшәгән 123 йортта 1945 ат, 1052 һыйыр, 776 һарыҡ, 567 кәзә булған. Ауылда 209 умарта һәм 232 солоҡ булған. Өс йылдан һуң халыҡ 334 бот көҙгө һәм 2192 бот яҙғы иген сәскән. 2 мәсет, 2 училищще, һыу тирмәне булған.\n1906 йылда 2 мануфактура һәм 3 бакалея кибете, мөгәзәй, 3 һыу тирмәне, тимерлек иҫәпкә алынған. Шөғөлдәр араһында күн эше һәм тоҡ тегеү теркәлгән.\nҺайран ауыл Советына ҡарай. Башҡорттар йәшәй (2002). Урта мәктәп, «Ҡарлуғас» балалар баҡсаһы, фельдшер‑акушерлыҡ пункты, мәҙәниәт йорто, китапхана бар. Революцияға тиклем Һайранда ике мәсет булған. 1937 йылда улар һүтелә. 2010 йылда яңы «Йәмилә» мәсете асыла. Уны Фәхретдиновтар һәм Абдуллиндар ғаиләләре төҙөй.\n1920 йыл 26 август 1193\n1939 йыл 17 ғинуар 865\n1959 йыл 15 ғинуар 759\n1989 йыл 12 ғинуар 338\n2002 йыл 9 октябрь 319\nАуыл урманлы тау һырты итәгендә Шиҙе йылғаһы буйында урынлашҡан. Һайран менән Арлар араһында Шиду впадает Ҡарамалыҡ йылғаһы Шиҙе йылғаһына ағып төшә. 2 км төньяҡ-көнбайышта Бишағас йылғаһы ағып үтә.\nҺайран юл селтәре көсһөҙ булған урында урынлашҡан. Бөтә юлдар — урындағы:\n80Н-303, Биксәндән килгән юл,\nҺайран-Арлар — 2 км.\nИң яҡын ауыл — Арлар: 0,3 км.\nНәҙершин урамы (рус. улица Надршина)\nВәлитов Ғәбиҙулла Нәби улы (21.07.1932—23.07.1986), хеҙмәт алдынғыһы, 1958—1986 йылдарҙа «Салаватнефтеоргсинтез» йәмғиәтенең ремонтсы слесары, өлкән аппаратсыһы, Ленин ордены кавалеры (1971).\nҺайран Сәйетов — 1773—1775 йылдарҙағы Крәҫтиәндәр һуғышында ҡатнашыусы Юрматы улусы старшинаһы.\nФәхретдинов Иршат Юнир улы (1.02.1965—22.10.2021), запастағы хәрби хеҙмәткәр, БР-ҙың 5-се һәм 6-сы саҡырылыш Ҡоролтайы депутаты.\nХәбиров Фәрит Барый улы (1 ғинуар 1930 йыл — 29 июнь 2003 йыл) — педагог, дәүләт хеҙмәткәре. БАССР-ҙың атҡаҙанған уҡытыусыһы (1986), РСФСР-ҙың атҡаҙанған һөнәри‑техник белем биреү уҡытыусыһы (1991), Луначарский исемендәге премия лауреаты (1991). «1941-1945 йылдарҙағы Бөйөк Ватан һуғышында маҡтаулы хеҙмәте өсөн», «Хеҙмәт ветераны» миҙалдары менән бүләкләнгән.\nҺайран (Ишембай районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nДеревни Уфаген Сайраново\n«Налог Белешмәһе» системаһында Һайран ауылы\n↑ Деревни Уфаген Сайраново\n↑ Һайран (Ишембай районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n↑ «Налог Белешмәһе» системаһында Һайран ауылы\nhttps://ba.wikipedia.org/w/index.php?title=Һайран_(Ишембай_районы)&oldid=1133090 ҡабул ителгән\nБыл бит һуңғы тапҡыр 04:38 7 май 2022 үҙгәртелгән.


Бөйөк Ватан һуғышының һуңғы шартлауҙарына күп йылдар үтте, күп һыуҙар аҡты. Йылдан-йыл ветерандар сафы һирәгәйгәндән-һирәгәйә. Һалдаттар, ысын геройҙар фани донъянан китә. Ҡыҙғанысҡа ҡаршы, уҙған быуаттың 40-сы йылдар ваҡиғалары тураһында һирәгерәк иҫкә алабыҙ. Был һис тә дөрөҫ түгел.\nҺуғыш шаңдауҙары әле булһа ишетелә. Эҙәрмәндәр һуғыш яландарында снарядтар, ҡоралдар, хәбәрһеҙ юғалған яугирҙарҙың һөйәктәрен таба. Берәүҙәр өсөн был эҙләнеүҙәр мауығыу, хобби булһа, икенселәр өсөн - ул ысын эш. Рәсәйҙә 20 йыл буйына эҙәрмәндәр хәрәкәте эшләп килә. Кешеләр бөтә буш ваҡыттарын ошо изге эшкә арнай, балаларҙы өйрәтә, тарихи ғәҙеллекте тергеҙә.\nИлебеҙҙә һәр йыл һайын "Хәтер вахтаһы" үтә. Был саралар эҙләнеүҙәрҙе үҙәкләштереү һәм тағы ла һөҙөмтәлерәк яһау өсөн үткәрелә. "Хәтер вахтаһы"нда илебеҙҙең төрлө төбәктәренән, шулай уҡ күрше илдәрҙән эҙәрмәндәр отрядтары ҡатнаша. Унда ҡатнашырға теләгән кешеләр илебеҙҙең үткәненә битараф түгел. "Хәтер вахтаһы" өлкәндәрҙе генә түгел, уҡыусыларҙы һәм студенттарҙы, тарих менән ҡыҙыҡһынған барыһын да берләштерҙе.\nБыйыл "Хәтер вахтаһы" тәүге тапҡыр тыл төбәге - Башҡортостанда үткәрелә. Был сара Волга буйы федераль округында Йәштәр йылына арналған Төбәк-ара патриотик форум сиктәрендә үтә.\nРеспубликабыҙ "Хәтер вахтаһы"н үткәреү урыны итеп осраҡлы ғына һайланманы. Башҡортостанда һуғыш хәрәкәттәре алып барылмауға ҡарамаҫтан, һуғыш ваҡытында төп заводтар бында була, улар һалдаттарҙы бөтә кәрәкле нәмәләр: яғыулыҡ, моторҙар, хәрби техника, ҡорал, аҙыҡ-түлек, өҫ кейеме менән тәьмин итә. Республиканан меңәрләгән һалдат һуғышҡа китә.\n"Хәтер вахтаһы-2007"не ябыу сиктәрендә республикала күп мөһим һәм ҡыҙыҡлы саралар үтәсәк. Ҡунаҡтар, беренсе сиратта өфөләргә рәхмәт белдерәсәк. "ӨМЭПБ" акционерҙар йәмғиәте һәм Республика хәрби дан музейы яңы экспонаттар, Ленинград өлкәһе территорияһында табылған ЛАГ-З самолетынан двигателдәр менән тулыландырыласаҡ. Был двигателдәр һуғыш йылдарында Өфө моторҙар заводында сығарылған булған.\nҺәләк булыусыларҙың исемдәре һәм уларҙы ерләү урындары индерелгән БР электрон Хәтер китабын презентациялау тағы бер иҫтәлекле ваҡиға булып торасаҡ. Шулай уҡ БР эҙәрмәндәр отрядтарының Региональ йәмәғәт фонды сайты ла асыласаҡ.\nБашҡортостандың үҙенең эҙәрмәндәр отрядтарына килгәндә, мәғариф буйынса Федераль агентлыҡтың йәштәр, тәрбиә һәм балаларҙы социаль яҡлау эштәре буйынса идаралығы начальнигы Игорь Мельниченко уларҙың эшен юғары баһаланы. Дөйөм фонда улар ысынлап та яҡшы һөҙөмтәләр күрһәтә.\nИлдар Бикбаев етәкселегендә Башҡортостандың эҙәрмәндәр отрядтары фонды быйыл ғына өс экспедиция ойошторҙо. Һөҙөмтәлә эҙәрмәндәребеҙ 50-нән ашыу һалдат һәм офицерҙың һөлдәләрен тапты, хәбәрһеҙ юғалған ике яугирҙың фамилияһын билдәләне, бер нисә һалдат медальоны тапты.\n- Ҡыҙғанысҡа ҡаршы, беҙ бер ваҡытта ла һуңғы һалдатты ерләмәйбеҙ, - ти Илдар Бикбаев. - Һуғыш ҡорбандарының иҫәбе- һаны юҡ бит. Эш хатта беҙҙең ейәндәребеҙгә лә етер әле.\nРәсәй балаларға һәм й әштәргә гражданлыҡ һәм патриотик тәрбиә биреү үҙәге директоры Андрей Клименко әйтеүенсә, "Хәтер вахтаһы"ның төп бурысы - йәштәрҙе эҙәрмәндәр хәрәкәтенә мөмкин тиклем күберәк йәлеп итеү.\n- Насар ғаиләләрҙән балаларҙы ла йәлеп итергә кәрәк, - ти ул. - Был уларға буш ваҡыттарында файҙалы эш менән шөғөлләнеүен тәьмин итәсәк, тыуған ил тарихы буйынса белемен арттырасаҡ. "Хәтер вахтаһы" ысын патриоттар тәрбиәләй.


Аҙ тәьмин ителгән күп балалы ғаиләләргә тәүярҙам\nБаш ҡалала яңы социаль үҙәк үҙ эшен башланы.\nЯрҙамға мохтаждар хәйриә фонды ойошторған үҙәккә килеп, гардеробын яңырта ала Бында балаларҙы яңы уҡыу йылына әҙерләү мөмкинлеге лә бар, шулай уҡ йәйге, ҡышҡы кейемдәр табырға мөмкин. Кеше бәләһенә битараф булмаған баш ҡала халҡы ойошмаға көнкүреш әйберҙәре, китап, видео-дисктар, хатта, йорт йыһаздары ла килтергән. Аҙ тәьмин ителгән күп балалы ғаиләләргә улар бушлай таратыла. Был изге маҡсатты атҡарыуға әлегә студенттар йәлеп ителгән, йәш ирекмәндәр социаль үҙәк ҡунаҡтарына аңлатыу эштәре алып бара, кәрәкле әйберҙәр табыуҙа ярҙам итә. Фонд хеҙмәткәрҙәре киләсәктә бындай ойошмаларҙы республика ҡала-райондарында ла асырға ниәтләй. Өфөлә ойошма Октябрь проспекты, 132/2 һанлы йорттоң подвалында урынлашҡан.\nЭдуард Батталов, хәйриә фонды идараһы рәйесе: «Фондҡа ярҙам итергә һәм беҙҙең хеҙмәт менән ҡыҙыҡһыныусылар алдан телефон аша бәйләнешкә сыҡһын ине. Социаль үҙәктә шулай уҡ милли кейемдәр ҙә бар, уларҙы балалар йортона, йә ауылда эшләүсе берәй үҙешмәкәр ансамблгә бирергә уйлайбыҙ. Шулай уҡ ирекмәндәрҙе лә бергә эшләргә саҡырабыҙ».\nТелефон: 8 (347)2759561


← Портал:Башҡортостан ауылдары\n01:17, 4 март 2021 мәленән һуңғы үҙгәртеүҙәрҙе күрһәт.\nҠатнашыусы:Рөстәм Нурыев 15:39 −86 Рөстәм Нурыев әңг. өл.\nҠатнашыусы:Рөстәм Нурыев 15:37 +87 Рөстәм Нурыев әңг. өл.\nУрыҫтар 22:18 +53 CommonsDelinker әңг. өл. Вики-Һаҡлағыстың CommonsDelinker ҡатнашыусыһы "SKorolow.jpg" рәсеме урынына Сергей_Павлович_Королёв_(портрет).jpg рәсеме күсерҙе. Ҡатнашыусы яҙған сәбәп: [[:c:COM:FR|File re\nХәйбулла районы 16:30 +1 Ғәлиә Илембәтова әңг. өл. →Һылтанмалар\nҠатнашыусы:Рөстәм Нурыев 14:36 −91 Рөстәм Нурыев әңг. өл. Тамғалар: ручная отмена\nҠатнашыусы:Рөстәм Нурыев 14:13 +91 Рөстәм Нурыев әңг. өл. Тамғалар: Кире алынған\nҠатнашыусы:Рөстәм Нурыев 18:07 +5 Рөстәм Нурыев әңг. өл. →Викидата\nҠатнашыусы:Рөстәм Нурыев 18:05 +835 Рөстәм Нурыев әңг. өл. →Ҡоралдар\nhttps://ba.wikipedia.org/wiki/Махсус:Бәйле_үҙгәртеүҙәр/Портал:Башҡортостан_ауылдары ҡабул ителгән


Сүпте ҡайҙа ташларға? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Сүпте ҡайҙа ташларға?\n– Бөгөн ауылда ҡаты коммуналь ҡалдыҡтар ғына түгел, ә төҙөлөш сүбе, үҫемлекселек ҡалдыҡтарын утилләштереү менән дә ҙур проблемалар бар, – ти ул. – Мәҫәлән, ауыл кешеһе иҫке өй, һарайҙы емергәндән һуң йыйылған ҡалдыҡтарҙы ҡайҙа ҡуйырға тейеш? Хәҙер бит сүпте яғыу тыйылды. Ауылдан йыраҡта урынлашҡан полигонға алып барып ташлатыу бик ҡиммәткә төшә.\nҺөҙөмтәлә ауыл кешеһе үҙе лә теләмәҫтән закон боҙорға мәжбүр. Был иһә ҙур штраф менән янай. Ауылдар, ҡалалар янында сүплектәр артыуы ла алама күренеш. Шуға күрә яҡын арала был проблеманы хәл итеү юлдарын табыу зарур тигән фекерҙә “Генераль йыйыштырыу” проекты ағзалары.


Йәштәргә өлгө | ГТРК «Башкортостан» — Новости Уфы и РБ\n28 ноября 2019 — 19:25 ГТРК «Башкортостан»\nБергә йәшәүҙәренең 50 йыллығын үткәреүсе ғаиләләр күп. Гәүһәр туйҙарын билдәләүселәр ҙә осрап тора. Ә бына 70 йыл бергә йәшәүселәр юҡ тиерлек. Бына шундай һирәктәр өлөшөнә төшкән бәхетте был көндәрҙә Лидия һәм Евгений Смирновтар кисерә. 90-ды уҙған пар хозур туйын туйлай. Хозур туйғаса бергә йәшәп, тиң ҡартайыу насип булған бәхетлеләр 70 йыл элек киске уйында таныша. Осрашҡандан алып бөгөнгәсә һәр көндәрен Лидия Ивановна һәм Евгений Иванович бөгөнгөләй хәтерләй.Ярты йыл осрашып йөрөгәндән һуң ҡыҙ һәм егет өйләнешә һәм гел бергә була. Әле генә шаярып-көлә Евгений Иванович, ә үҙ бәхетенә ул ҙур һынауҙар аша үтеп килгән. 41-се йылда әсәһе менән икеһен блокадалы Ленинградтан Өфөгә эвакуациялайҙар.\nАтаһы фронтта һәләк була. Үҫә төшкәс, үҙ теләге менән ул да фронтҡа китә. Радист рус-япон һуғышында ҡатнаша. Уларҙың полкын Порт Артурҙан Тымыҡ океан сиген һаҡларға ебәрәләр. Шунда осрата ла инде ул һөйгәнен. Йәш саҡтарын пар фотоһүрәттәр һәм йырҙар аша һаҡлай.Киров районы ЗАГС-ына Бөйөк Ватан һуғышы ветераны миҙалдарын тағып килде. Янында ғүмерлек мөхәббәте атлай. Ә уларҙы ҡотларға ҡыҙы, улы, ейән-ейәнсәрҙәре, бүлә-бүләсәләре йыйылды.90 йәште уҙып, әле һаман йәштәрсә мөхббәтле була белгән ата-әсәһенә балалары һоҡланып ҡарай һәм тағы ла бик күп йылдар уларҙың яндарында булыуҙарын теләй.


Былтыр яҙ дәрескә китеп барған төркөмдәшемә бер ауырыу ҡатын бәйләнгәне хәтеремдә. Ярай әле яңғыҙы булмаған, янында барған һабаҡташыбыҙ ҡотҡарып ҡалған. Шизофрения менән ауырыған апайҙы полиция менән шунда уҡ алып киткәндәр, ә уның урынында ир кеше булһа? Хәл нимә менән тамамланыр ине? Ҡыҙғанысҡа ҡаршы, көндәлек тормошта бындай хәлдәр йыш осрап тора. Бер ағайым: “Һаҡланыр өсөн мылтыҡтан башҡаһы кәрәкмәй”, — тигәндәй, ул шаярып әйткән ысулды ҡулланырға Хоҙай ҡушмаһын, әлбиттә.Һәр ир-егет үҙен һәм үҙенең яҡындарын һаҡларға тейеш, кәрәк саҡта яҡларға бурыслы. Ошо йәһәттән журнал уҡыусыларға, үҙ тәжрибәмдән сығып һәм уҡытыусымдың материалдарына нигеҙләнеп бер нисә ябай кәңәш еткерәм. #Сыҡмайҙанға #Һаҡланыуалымдары\nБылтыр яҙ дәрескә китеп барған төркөмдәшемә бер ауырыу ҡатын бәйләнгәне хәтеремдә. Ярай әле яңғыҙы булмаған, янында барған һабаҡташыбыҙ ҡотҡарып ҡалған. Шизофрения менән ауырыған апайҙы полиция менән шунда уҡ алып киткәндәр, ә уның урынында ир кеше булһа? Хәл нимә менән тамамланыр ине? Ҡыҙғанысҡа ҡаршы, көндәлек тормошта бындай хәлдәр йыш осрап тора. Бер ағайым: “Һаҡланыр өсөн мылтыҡтан башҡаһы кәрәкмәй”, — тигәндәй, ул шаярып әйткән ысулды ҡулланырға Хоҙай ҡушмаһын, әлбиттә.\nҺәр ир-егет үҙен һәм үҙенең яҡындарын һаҡларға тейеш, кәрәк саҡта яҡларға бурыслы. Ошо йәһәттән журнал уҡыусыларға, үҙ тәжрибәмдән сығып һәм уҡытыусымдың материалдарына нигеҙләнеп бер нисә ябай кәңәш еткерәм.\nШуны иҫкәртеү мөһим, үрҙә яҙып үтелгәнсә, урамда, спорт залындағы кеүек, бер кем дә ниндәйҙер ҡағиҙәләрҙе, әхлаҡи нормаларҙы үтәмәйәсәк. Тағы ла көтөлмәгәнлек факторы ҙур роль уйнай.\nИң тәүҙә һөжүм итеүсене үҙеңә бер метрҙан яҡыныраҡ ебәрмәү. Артҡа сигенеү уны ҡуҙғытасаҡ. Шуға күрә, урында ҡалып, яҡын килмәүен һорарға.\nҠул һуғышының нигеҙе – тура һуғыу. Һөжүмсенең йә яңағына, йә танауына, йә күҙҙәренә эләктереү етә. Йоҙроҡ менән һөҙөмтә яҡшыраҡ, әммә әҙер булмаған кешегә бармаҡтар суғын йәрәхәтләү хәүефе бар, ус йә бармаҡтар менән һуғырға мөмкин. Был алым ҡапыл башҡарыла (1-се фото).\nҒүмерегеҙ ҡыл осонда булғанда тыйылған алымдарҙы ҡулланыу урынлы. Был һөҙөмтәле ысул барығыҙға ла таныш: һөжүмсенең аяҡ араһына тибеү. Тубыҡ йә аяҡтың башы менән тибергә була. Һөжүмсе муйындан быуырға йә сәстән тотоп алһа, тубыҡ менән эләктереү уңайлы. Сәсте эләктергән ҡулдарын баш менән бергә ҡыҫып (2-се фото) йә ҡул суғын шаҡарып тибергә мөмкин (3-сө фото).\nАяҡтың табаны менән тубыҡ ҡапҡасына тибеү. Алым уңышлы килеп сыҡһа, һөжүмсе ыҙғышты дауам итә алмаясаҡ. Шулай уҡ сәстән эләктергәндә табан менән тубығына тибергә, уның быуыны сығырға мөмкин (4-се фото).\nЕнсеккә тибеү – был алымдан һуң һөжүмсе тигеҙлекте юғалта, йә ҡолауы ихтимал. Бынан һуң беренсе йә икенсе ысулдарҙы ҡулланырға мөмкин (5-се фото).\nЭскә (йәғни русса “поддых”ҡа) һуғыу. Был хәрәкәтте ҡапыл эшләргә кәрәк. Бала саҡта ошо урынға туп килеп эләкһә, минут буйы тын ала алмай ятҡан осраҡ күптәргә таныштыр. Ошо алымдан һөжүмсенең тыны ҡыҫыла һәм рәттән сығасаҡ. Ус йәки йоҙроҡ менән һуғырға йә тубыҡ менән тибергә мөмкин. Мәҫәлән, һөжүмсе ҡул менән ҡуша ҡыҫып алһа, уның янбаш һөйәгенән мөмкин тиклем артҡа этелергә (6-сы фото) һәм тубыҡ менән эсенә тибергә кәрәк (7-се фото). Әгәр күтәреп алһа, муйындан йә ҡолаҡтан тешләргә ҡала.\nШулай уҡ һөжүмсе муйындан йә билдән эләктереп алһа, күҙ алмаларына баҫырға кәрәк. Был алым менән һөжүмсе ҡулынан ысҡынырға мөмкин (8-9-сы фотолар).\nУс менән танауға һуғыу. Был алым һөжүмсене туҡтатырға ярҙам итәсәк, көтөлмәгән һуғыуҙан шаңҡып торған арала башҡа алымдарҙы ла ҡулланырға мөмкин. Асыҡ ус менән танауға өҫкә ҡарай һуғыу дөрөҫөрәк булыр (10-сы фото).\nҠолаҡҡа һуғыу. Бик танылған алым. Ике ҡуллап ус менән ике ҡолаҡҡа бер юлы һуғырға кәрәк (11-се фото). Түҙеп булмаҫлыҡ ауыртыу һәм шаңҡыу яуыз уйлыны мотлаҡ туҡтатасаҡ.\nБоғаҙға һуғыу. Ус менән йә йоҙроҡлап һуғыла (12-се фото). Һөжүмсенең боғаҙына бармаҡтарҙы батырырға һәм тартып алырға мөмкин (13-сө фото). Был иң уңышлы һәм ҡурҡыныс алымдарҙың береһе. Әлеге ысулды ғүмерегеҙгә хәүеф янағанда ғына ҡулланырға мөмкин булыр.\nСумкағыҙҙа газ баллоны йөрөтөү ҙә ғүмерегеҙҙе һаҡлап ҡаласаҡ. Һаҡланыу алымдарын өйрәнеү өсөн ир-егеттәрҙән ҡалышмай гүзәл заттарға ла залға йөрөү ҡамасауламаҫ. Был кәңәштәрҙе мин үҙемдең тренерым, кикбоксинг буйынса Рәсәй кимәлендәге ярыштар еңеүсеһе, спорт мастерлығына кандидат Рушан Хәсәнов менән яҙҙым. Ул М. Аҡмулла исемендәге БДПУ, Көнсығыш иҡтисад-юридик гуманитар академияһы студенттарына ҡул һуғышы серҙәрен өйрәтә. Был залдарға ишектәр һәр кемгә асыҡ. Бындағы яҙылғандар ғына бик аҙ, артабан һаҡланыу алымдарын өйрәнергә кәңәш ителә.\nҮрҙәге рөхсәт ителгән һаҡланыу алымдарын ҡулланғандан һуң артабанғы һуғыш енәйәтсе эскәмйәһенә алып барып ултыртыуы ихтимал. Һеҙҙең маҡсатығыҙ – һаҡланыу, һөжүм итеүсене туҡтатҡас, артабан яуыз уйлы әҙәм хәрәкәттәр ҡылмаһа, полиция саҡыртып тиҙ арала ул урындан китергә кәрәк. Шуға күрә, барыһын да һалҡын аҡылға таянып эшләргә, бик һаҡ булырға кәрәк. Әлбиттә, бер кемгә лә ундай хәлдә ҡалырға яҙмаһын. Хәүеф-хәтәрҙән Хоҙай үҙе һаҡлаһын. Яҡындарыбыҙға һәм балаларға ҡарата иғтибарлы булайыҡ, бер-беребеҙҙе хөрмәт итеп йәшәйек.


Советтар Союзы Геройы — версиялар араһындағы айырма — Башҡорт Википедияһы\nСоветтар Союзы Геройы — версиялар араһындағы айырма\nСоветтар Союзы Геройы (үҙгәртергә)\n18:44, 26 декабрь 2019 версияһы\n15:22, 26 декабрь 2019 версияһы (төҙәтеү)\n(→Башҡорт Энциклопедияһына ингән батырҙар: орфография)\n18:44, 26 декабрь 2019 версияһы (төҙәтеү) (кире алырға)\n'''Советтар Союзы Геройы''' — [[СССР|Советтар Союзында]] []—[] йылдарҙа ғәмәлдә булған иң юғары маҡтаулы исем. Һуғыш һәм хәрби хәрәкәттәр ваҡытында, шулай уҡ тыныс шарттарҙа [[дәүләт]] һәм [[йәмғиәт]] мәнфәғәтендә яһалған шәхси һәм коллектив ҡаһарманлыҡ өсөн бирелгән.\nМаҡтаулы исем СССР Үҙәк Башҡарма Комитеты ҡарары менән 1934 йылдың 16 апрелендә булдырыла. СССР-ҙың Юғары Советы Президиумы Указы менән 1939 йылдың 1 авгусында түшкә тағыу өсөн махсус ''«Алтын Йондоҙ» миҙалы'' раҫлана. Миҙал эскизының авторы — архитектор Мирон Иванович Мержанов.\nСССР Үҙәк Башҡарма Комитетының [[1936 йыл]]дың [[29 июль|29 июлендәге]] ҡарары менән раҫланған Ҡағиҙәгә ярашлы «Советтар Союзы Геройы» исеменә лайыҡ булыусыларға махсус грамота менән бергә [[Ленин ордены]] ла тапшырыла. Шул уҡ ваҡытта маҡтаулы исемгә икенсе һәм өсөнсө тапҡыр лайыҡ булыусыларға орден ҡабаттан бирелмәй.\n== Герой башҡорттар ==\nhttps://ba.wikipedia.org/wiki/Махсус:Сравнение_версий/926474 ҡабул ителгән


Тормош сифаты юғары булһын өсөн...\n31 Октябрь 2017, 12:33\nАяҡты юрғанға ҡарап һуҙырғамы? “Ҡыҙым, ҡара әле, бынау 2 һумлыҡмы, әллә 10-мы?” – ҡартайыпмы, бәлки, быуын ауырынан кәкрәйеп ҡатҡан һул ҡулындағы тинлек аҡсаларын һанарға ярҙам һорап мөрәжәғәт иткән әбейҙе сираттағылар төрлөсә йәлләне.\nБерәүҙәр: “Магазиндан аҙыҡ-түлек алырға балалары юҡмы икән ни?” - тип оло быуын вәкилен ҡыҙғанып ҡараны.\nИкенселәре аҡса ла айырмаған әбейҙең күҙҙәре өсөн уфтанды.\nӨсөнсөләр, бәлки, уның һәр быуыны ҡатып ҡалған ҡул суғы өсөн йәлләгәндер.\nӘ шулай ҙа күптәр уның кеҫәһендәге һуңғы тинен сүпләп, һанап ҡына картуф алғаны өсөн йәлләгәндер. Мин дә тап шуның өсөн йәлләнем һәм... оялдым.\nҮҙе бәләкәй генә булһа ла, уҫлаптай ҙур ҡуллы әбейҙең, моғайын, йәш сағында эшләмәгән эше булмағандыр. Бәлки, ошо ҡулдар трактор йөрөткәндер йәки ул алдынғы һауынсы булғандыр. Ирҙәр кеүек станок артында тимер һуғыуы ла ихтимал. Һәр хәлдә бындай ҙур ҡул эйәһе бер ҡасан да тик ултырмағандыр, дәртле, ҡыйыу, уңған кеше булғандыр. Халҡыбыҙҙағы “Аяғы ҙур - ғәйрәтле, ҡулы ҙур - йөрәкле” тигән әйтеме лә шуны дәлилләй бит.\nБер нисә бөртөк картуфын пакетының төбөнә ҡәҙерләп кенә һалып сығып киткән әбейҙе күптәр, ишектән сығып киткәнсе, ҡарашы менән оҙатып ҡалды.\nҺуңғы осорҙа сауҙа нөктәләрендә, баҙарҙа һуңғы тинен һанап, аҙыҡ-түлек алған ошондай күренеште осратырға була. Тиҫтәләп түгел, ә берәр-икешәрләп кенә йомортҡа һатып алғандарын да күргәнем бар. Туҡмас, ярмаларҙы ла яртышар кило ғына үлсәткәндәр, витриналағы колбасаның, майҙың, сырҙың арҙанырағын һайлағандар осрай. Был күренеш бигерәк тә оло йәштәгеләр араһында йышыраҡ күҙәтелә.\nЯңыраҡ берешәр сөгөлдөр, кишер, тауыҡ бото, бер нисә картуф алған оло йәштәрҙәге апай менән һөйләшеп киттем. Киске ашҡа борщ бешерергә йыйына икән.\n- Пенсияны йылына бер түгел ике тапҡыр арттырған булалар ҙа ул. Арттырыу менәнме ни, уның артынса коммуналь түләүҙәргә, аҙыҡ-түлеккә лә арта бит. Юрғанға ҡарап, аяҡ һуҙырға тура килә шул, - тине ул пенсияһының аҙ булыуына зарланып.\nУтыҙ йылдан ашыу хеҙмәт стажы булһа ла, пенсияһы 10 меңгә лә етмәй икән. Шуның дүрт меңгә яҡыны - коммуналь түләүҙәргә, ике мең тирәһе дарыуға китә.\n- Аҡса алғас та, өс өлөшкә бүләм: коммуналь хеҙмәткә түләүгә, дарыуға һәм аҙыҡ-түлек, кер йыуыу саралары алыуға. Бер айҙа артыңҡырап ҡалһа, икенсеһендә етмәҫкә лә мөмкин. Шуға күрә нимә алһам да, алдан иҫәпләп, сығымдарымды яҙып барам. Фатирға ай һайын түләп барырға тырышам, сөнки ваҡытында түләмәһәң, икенсе айына түләүе бигерәк ауырға тура килә, өҫтәүенә субсидияға кире йоғонто яһаясаҡ. Субсидияны йыйып, фатирҙа берәй нәмәне яңыртам йәки үҙемә кейем алам. Балаларҙан ярҙам өмөт итмәйем, үҙҙәре минән һорамаһалар, бик яҡшы... - ти әбей.\nКвитанцияла электр энергияһына, һыуға, газға түләү аҙыраҡ килһә, был айҙа шунса экономиялағанмын икән тип, бала кеүек ҡыуанған, пенсияһын айҙыҡын айға еткерәм тип, үҙен байрамдарҙан, тыуған көндәрҙән, концерттарҙан мәхрүм иткән оло йәштәге инәйҙе нисек йәлләмәйһең?!\nРәсәй - баҙар иҡтисадлы ил. Бындай иҡтисади системалы дәүләт өсөн аҙыҡ-түлеккә, кейемгә, көнкүреш әйберҙәренә даими хаҡ артыуы нормаль процесс һанала. Әммә минималь пенсияға йәшәгән пенсионерҙарға ни эшләргә? Һәр ваҡыт хаҡтар үҙгәреп торған илдә лайыҡлы йәшәү өсөн улар тағы аҡсаһын нисегерәк тотонорға тейеш?\nКеше үҙен был тормошта иркен, азат тойһон өсөн, юғары кимәлдәге социаль яҡланыуға, йәғни ғәҙел эш хаҡына, яҡшы пенсияға, уңайлы йәшәү мөхитенә эйә булырға тейеш. Оло быуын кешеләре иһә уға икеләтә лайыҡ.


Онотмағыҙ - 21 декабрь, БСТ, киске сәғәт 9, "Бирешмә!" » "Йәшлек" гәзите\nГазета "Йәшлек" » Яңылыҡтар таҫмаһы » Онотмағыҙ - 21 декабрь, БСТ, киске сәғәт 9, "Бирешмә!"\nОнотмағыҙ - 21 декабрь, БСТ, киске сәғәт 9, "Бирешмә!"\nБөгөн, 21 декабрҙә киске сәғәт 9-ҙа, Башҡортостан юлдаш телеканалында «Бирешмә!» үçмерҙəр өсөн беренсе башҡорт сериалы күрһәтелә башлай.\n10 сериялы фильм ике йыл буйына, республиканың һәм илдең төрлө мөйөштәрендә: Архангел районының Тәүәкәс ауылында ла, Мәскәүҙә лә төшөрөлгән.\nСценарийҙа йырсы булырға хыялланған үҫмерҙәргә ата-әсәләре музыка колледжына уҡырға инеүҙе тыя. Улар ғәзиздәрен нефтсе, юрист, иҡтисадсы итеп күрергә теләй. Балалар биш йәштәр алып йырлай һәм тормоштарын сәхнәнән башҡа күҙ алдына ла килтермәй. Улар бер нимәгә ҡарамайынса хыялдарын бойомға ашырырға — уникаль альбом яҙҙырып, ата-әсәләрен ышандырырға хәл итә. Ләкин тормошта һин уйлағанса ғына килеп сыҡмай икән.\nРолдәрҙе «Тамыр» телеканалы тамашасыларына яҡшы таныш булған Данир Ғимаҙиев, Хәйҙәр Вәлиев, Гәлсәр Байғусҡарова һәм Гөлгөнә Баһауетдинова башҡара. Уларҙан тыш, сериалда Башҡортостандың халыҡ артистары Илдар Ғүмәров, Вәкилә Ҡалмантаева, Рушана Бабич, актерҙар Рәмзил Сәлмәнов, Артур Ҡунаҡбаев, Урал Әминев уйнай.\nҺәр серияла төп геройҙар бер нисә яңы йыр башҡара, уларҙы сериал өсөн махсус рәүештә йәштәр араһында популяр музыканттар Айҙар Хәмзин һәм RNT (Ринат Нигматуллин) ижад иткән. Шулай уҡ бында Радик Гәрәев, Дим Мәннәновтың репертуарынан билдәле йырҙарҙы ла ишетергә мөмкин.\nСериалдың режиссеры — Гөлсәсәк Игебаева, операторы — Марат Юнысов, монтажлау инженеры — Дамир Сәлимов.\nСценарий авторҙары — Гөлназ Ҡолһарина һәм Зөһрә Бураҡаева.\nСығыу ваҡыты 21-12-2017, 10:17 | Ҡаранылар: 192\nБашҡортостанда «Бабич» тарихи нәфис фильмы прокатҡа сығасаҡ\nҺөйөнсө – яңы башҡорт сериалы!


Бөгөн мин һеҙгә үҙемдең Мәүлетбай Ғәйнетдинов бабайым тураһында\nСкачать презентацию Бөгөн мин һеҙгә үҙемдең Мәүлетбай Ғәйнетдинов бабайым тураһында\nОписание презентации Бөгөн мин һеҙгә үҙемдең Мәүлетбай Ғәйнетдинов бабайым тураһында по слайдам\nБөгөн мин һеҙгә үҙемдең Мәүлетбай Ғәйнетдинов бабайым тураһында һөйләп киткем килә. Ул – Башҡортостандың атҡаҙанған артисы, Башҡортостандың халыҡ артисы.\n1938 йылда Ишембай районы Этҡол ауылында урта хәлле крәҫтиән ғаиләһендә дүртенсе бала булып донъяға килгән.\nМин дә үҙемдең тыуған ауылымды бик яратам. Тәбиғәте лә, кешеләре лә бик матур уның.\nБәләкәй сағында уҡ иптәштәренән дәртлелеге, зирәклеге, ҡайҙа йөрөһә лә йырлап, көйләп йөрөүе менән айырылып торған бабайым. Үҫә төшөп, егет ҡорона еткәс, унһыҙ бер уйын-көлкө, кисә уҙмаған. Бигерәк тә ҡурайға ҡушылып оҙон көйлө башҡорт халыҡ йырҙарын баш ҡ арыр булған, дәртле көйҙәргә төшөп бейеп китергә лә аптырап тормаған. Уның киләсәктә бик тә әртис булғыһы килә. Тик йылдарҙың ауыр булыуы сәбәпле уға төрлө урындарҙа эшләп алырға тура килә. Ҡайҙа ғына эшләһә лә, ҡайҙа ғына булһа ла йыр-моңдан айырылмай. Совет армия сафында оҙаҡ ҡына хеҙмәт иткән ул.\nМине бабайым рмел ң ә ә хе м т итк н. Унда бул ан ҙ ә ә ғ т рл ы ы лы ө ө ҡ ҙ ҡ ва и алар ы, ду тарын ҡ ғ ҙ ҫ и к алыр а ярата ул. ҫ ә ғ\nСөнки ул ауырлыҡтарҙан бер ҡасан да ҡурҡмаған.\nӘрменән ҡайтҡас, ул барыбер теләгәненә ирешә. Баҙнатлығын усына йыйып, 26 йәш ендә бер тапҡыр Өфөгә сәнғәт училищеһына ла барып ҡайта, тик вахтершаның “Ҡуй – ҡуй, бында сабый балалар ғына уҡый” – тигән һүҙҙәре өмөтөн селпәрәмә килтерә. Ваҡыт үтеү менән, ысын талантҡа форсаты ла килеп сыға һәм ул Мәғәфүр Хисмәтуллиндың курсына эләгә (1967 йылдың көҙө). Комиссияға ул “Һандуғас”, һәм “Китмә, китмә, һандуғас” исемле йырҙар башҡара. Сығарылыш имтихандарында иһә Мәүлетбай Ғәйнетдинов “Средь шумного бала…” исемле романс менән сығыш яһай. Был көн – башҡорт йыр сәнғәтенә профессиональ йырсының килеү көнө була.\nСәнғәт училищеһын тамамлағас, филармония артисы булып китә. Халыҡ уның баш ҡ арыуында “Һандуғас”, “Буранбай”, “Ҡаһым түрә”, “Сибай”, “Саҡ менән Суҡ”, “Һуңлап килдең”, “Азамат”, “Һәләүек”, “Армиянан ҡайта һалдат тыуған яғына”, “Хәтирәләр”, “Сәрмән буйҙары” исемле йырҙарҙы яратып өлгөрә.\nАҙаҡ филармония солисы булып эшләй, бик күп ер үтә, йырҙарын бөтә ерҙә лә ҡуш ҡуллап ҡаршылайҙар. Мәүлетбай Ғәйнетдиновтың репертуары шул тиклем көслө, башҡарған саҡта тыңлаусыларҙың күҙҙәре йәшләнә, йөрәктәре бер һығылып, бер дәртләнеп бейеп ала. Мәүлетбай Ғәйнетдинов Күп йылдар “Йәдкәр” ансамблендә эшләй. 1997 йылда Мәскәүҙә үткән “Башҡортостан көндәре”ндә “Йәдкәр” ансамбле Рәсәй мәҙәниәт министрлығының Почет грамотаһы менән наградалана.\nШуға күрә лә уға Башҡортостандың атҡаҙанған артисы, ә һуңыраҡ Башҡортостандың халыҡ артисы тигән маҡтаулы исемдәр бирелә. Ул бик бәхетле кеше! Ләкин, минеңсә, Мәүлетбай бабайым был ҙур исемдәр өсөн ген ә түгел, ә бала саҡтағы хыялының тормошҡа ашыуы, йәшлек хистәренең тамашасы күңеленә еткереп, йөрәктәрҙе йәшәртеүе менән бик бәхетле. Мәүлетбай Ғәйнетдинов – Башҡортостандың атҡаҙанған артисы, Башҡортостандың халыҡ артисы.\nӘле лә Мәүлетбай бабайым т ик кенә ултырмай. Мәҫәлән, ул Марат Башаров менән бергә “Ел ҡыуыусы” (“Гонец ветра”) тигән кинола төшкән. Был фото – кино төшөргән ваҡытта эшләнгән.\nКино төшөрөлөп бөткәс, бабайым Башаров менән дуҫ булып айырылышҡан.\nЭтикет Гарипова Рәзилә Рәми Ғарипов исемендәге\nПрезентация Презентация А.Игебаев\nБашҡортостандың халыҡ яҙыусыһы Зәйнәб Биишеваның тормошо һәм ижадына\nҠотлайбыҙ юбилейығыҙ менән 65 йыл От Мавлихи Габбасовой\nӘсәйҙәр көнө менән!\nМатематический турнир 3\n«Ватан юлда ры буйлап – 2017 йыл»\nЯрат ан журналым ҡ «А бу ат»


12 февраль — Башҡорт Википедияһы\n12 февраль Викимилектә\n12 февраль — григориан стиле буйынса йылдың 43-сө көнө. Йыл аҙағына тиклем 322 көн ҡала (кәбисә йылында 323).\n: Никах агентлыҡтары көнө.\nБМО: Һалдат балалар көнө.\nАҠШ: Никах иреклеге көнө.\nВенесуэла: Йәштәр көнө.\nМьянма: Берҙәмлек көнө.\nРәсәй: Йәмәғәт именлеге полицияһы көнө.\nЭске эштәр министрлығының Лицензия-рөхсәт системаһы подразделегниелары көнө.\n881 йыл: Карл III Йыуан Рим папаһы Иоанн VIII ҡулынан Көнбайыш императоры тажын ала.\n1049 йыл: Бруно фон Эгисхайм-Дагсбург 152-се Рим папаһы итеп һайлана, «Лев IX» исемен ҡабул итә.\n1111 йыл: Рим папаһы Пасхалий II Изге Рим империяһы императоры Генрих V таж кейҙереүҙән баш тарта, ә Генрих V уны ҡулға ала һәм Римдән алып китә.\n1429 йыл: Йөҙ йыллыҡ һуғыш: Орлеанды ҡамау осоронда инглиздәр француздарҙы Руврэ ауылы янындағы алышта еңә.\nВокулёр ҡалаһы капитаны Робер де Бодрикурға Шампань һәм Лотарингия сигендәге Домреми ауылынан 17 йәшлек ҡыҙ мөрәжәғәт итә һәм тап ул Орлеандан ҡамауҙы аласағын белдерә. Жанна д’Арк тарихы башлана.\n1461 йыл: Ал һәм Аҡ раузалар һуғышы: Сент-Олбанс янында икенсе һуғыш. Ланкастерҙар ғәскәре граф Уорик етәкселек иткән Йорктар ғәскәрен еңә һәм Уориктың тотҡоно булған король Генрих VI азат ителә.\n1502 йыл: Кастилиянан христиан динен ҡабул итмәгән маврҙар ҡыуыла.\n1541 йыл: Испан конкистадоры һәм Чилиҙың тәүге губернаторы Педро де Вальдивия Сантьяго де Чили ҡалаһына нигеҙ һала.\n1554 йыл: Джейн Грей, «туғыҙ көнлөк королева», хакимлыҡты хоҡуҡһыҙ алыуҙа ғәйепләнә һәм ире менән Лондонда язалап үлтерелә.\n1593 йыл: Имдин һуғышы: Квон Юл етәкселек иткән өс мең корея һалдаты Хэнджу ҡәлғәһе өсөн алышта 30 мең меңлек япон ғәскәрен ҡыйрата.\n1606 йыл: Диңгеҙсе Педро Фернандес де Кирос Аману утрауын аса.\n1771: Густав III Швецияның, готтарҙың һәм ведтарҙың короле була.\n1810: Наполеон Бонапарт яңы енәйәт кодексын раҫлай, ул 1994 йылға тиклем ғәмәлдә була.\n1818: Чили бойондороҡһоҙлоҡ иғлан итә.\n1833: Рәсәй империяһы закондары йыйынтығы баҫылып сыға.\n1855: Мичиган штаты университетына нигеҙ һалына.\n1864: Мәскәү зоопаркы асыла.\n1874: Гавай милли йыйылышының күпселек тауышы менән Гавай утрауҙары короллегенең тәхетенә Калакауа һайлана.\n1880: Александр II ҡарары менән «Дәүләт тәртибен һәм йәмғиәт тыныслығын һаҡлау буйынса Юғары ойоштороу комиссияһы» булдырыла.\n1884: Нью-Йорк кәнсә тауарҙары һатыусыһы Л. Е. Уотерман авторучка өсөн капилляр системаға патент ала.\n1891: Итальян астрономы Элиа Миллосевич Рим колледжы обсерваторияһында төп һыҙат астероиды "Жозефина"ны аса.\n1899: Испания Германияға Каролин утрауҙарын, Мариан утрауҙарының төньяҡ өлөшөн һәм Палауҙы һата.\n1908: Нью-Йоркта Ер шары тирәләй тәүге автоуҙыш башлана.\n1908:Тео Хемскерк Нидерланд премьер-министры була.\nАнглияла балаларға тәмәке тартырға рөхсәт иткән кешеләргә штраф тураһында закон ҡабул ителә.\n1909: Ҡара тәнлеләрҙең хоҡуҡтарын яҡлауҙы маҡсаты итеп ҡуйған АҠШ-тың эре йәмәғәт ойошмаһы «Төҫлө тәнле халыҡтың үҫешенә булышлыҡ милли ассоциацияһы» булдырыла.\n1912: Ҡытайҙа Цин династияһы тәхеттән баш тарта.\n1914: Иван Логгинович Горемыкин Рәсәй империяһының министрҙар советы рәйесе вазифаһында граф Владимир Николаевич Коковцовты алмаштыра.\n1925: Ҡазах АССР-ы составында Ҡараҡалпаҡ автономиялы өлкәһе (хәҙерге Үзбәкстандың Ҡараҡалпаҡ Республикаһы) ойошторола.\n1930: «Йәншишмә» (элекке «Йәш төҙөүсе», «Башҡортостан пионеры») гәзите сыға башлай.\n1931: Рим Папаһы Пий IX тантаналы рәүештә Ватикан радиоһын аса, уның латин телендәге телмәре бөтә донъяға тапшырыла.\n1938: Австрияның аншлюсы: Австрияның канцлеры Курт Шушниг Берхтесгаденға Гитлер резиденцияһына саҡыртып алына һәм кисекмәҫтән баҫып инеү янауы аҫтында илде ғәмәлдә Германияның провинцияһына әйләндергән өс пункттан торған ультиматумға ҡул ҡуйырға мәжбүр була.\n1941: Ауырыуҙарҙы дауалау өсөн пенициллин тәү тапҡыр уңышлы ҡулланыла.\n1942: Дәүләт оборона комитеты ҡарары менән 76 миллиметрлы ЗИС-3 дивизия тубы ҡоралланыуға алына. Ул Икенсе донъя һуғышының иң киң ҡулланылған тубы була.\n1943: 37-се һәм 18-се армиялар Төньяҡ Кавказ фронтының 46-сы армияһының бер өлөшө менән берлектә һәм партизандар ярҙамында Краснодар һәм Шахта ҡалаларын азат итә.\n1944: Ленинград-Новгород операцияһы: Ленинград фронтының 67-се армияһы Волхов фронты ғәскәрҙәре һәм партизандар менән берлектә Луга ҡалаһын азат итә.\n1945: Перу Германияға һуғыш иғлан итә.\n1945: Көнбайыш Карпат операцияһы: 4-се Украин фронтының 1-се гвардия һәм 38-се армиялары дошмандың көслө ҡаршылыҡ үҙәге булған Бельско-Бяла ҡалаһын ала.\n1945: Ахилл ван Аккер Бельгияның премьер-министры була.\n1946: Гитлерға ҡаршы коалиция Төньяҡ Ирландияның Лисахалли һәм Шотландияның Лох-Риэн тәрән гавандәрендә улъяға төшкән немец һыу аҫты кәмәләрен юҡ итеү буйынса «Дэдлайт» операцияһын тамамлай. Әсиргә бирелгән 154 субмаринаның 121-е юҡ ителә, ҡалған 33 кәмәне коалиция үҙ-ара бүлешеп ала.\n1947: Сихотэ-Алинь метеориты төшә (Сихотэ-Алинь тауҙарында).\n1950: Бөйөк Британияның Девон графлығындағы Торки курорт ҡалаһында 23 Европа теле- һәм радиокомпанияһы Европа тапшырыуҙар берлеген булдыра. Ул йыл да үткәрелеүсе Евровидение йыр бәйгеһенең, Евровидение балалар йыр бәйгеһенең һәм Евровидение бейеү бәйгеһенең ойоштороусыһы булып тора.\n1955: СССР Министрҙар Советының ҡитға-ара баллистик ракетаға тәжрибә үткәреү һәм Ерҙең яһалма юлдаштарын осороу буйынса полигон — СССР Оборона министрлығының 5-се фәнни-тикшеренеү һәм тәжрибә полигонын төҙөү тураһында 292—181-се ҡарары ҡабул ителә. Төҙөлөш урыны итеп Ҡаҙағстан һайлана. 1961 йылдан был полигон Байҡоңыр космодромы булараҡ билдәле. Төҙөлөш директоры итеп генерал А. И. Нестеренко тәғәйенләнә.\n1958: Ҡытайҙа, Оло һикереш сәйәсәте сиктәрендә, ауыл хужалығы ҡоротҡостары менән киң көрәш йәйелдерелә. Кампанияның ниәте «дүрт ҡоротҡосто» — ҡомаҡтар, серәкәйҙәр, себендәр һәм турғайҙарҙы юҡ итеү була. Турғайҙарға ҡаршы көрәш бигерәк тә киң күренеш ала.\n1961: СССР-ҙа Сулпан планетаһы тарафына «Венера-1» автоматик планета-ара станцияһы осорола. Ул Сулпан янынан яҡын осоп үткән тәүге йыһан аппараты була.\n1973: «Марс-5» аппараты Марс орбитаһына уңышлы сыға.\n1979: Тәүге совет океанографик юлдашы «Космос 1076» осорола.\n1992: Монголия Конституцияһы үҙ көсөнә инә.\n1994: Лиллехаммерҙа XVII Ҡышҡы Олимпия уйындары асыла.\n2010: Ванкуверҙа XXI Ҡышҡы Олимпия уйындары башлана.\nСәғит Рәмиев (1880—17.03.1926), уҡытыусы, дәүләт хеҙмәткәре, журналист һәм шағир. 1922—1926 йылдарҙа Башҡорт АССР-ы Игенселек хаыҡ комиссариатының нәшриәт бүлеге мөдире.\nКорочкин Пётр Георгиевич (1920—28.12.1944), Бөйөк Ватан һуғышында һәләк булған яугир, артиллерия полкының дивизион командиры, гвардия капитаны. Советтар Союзы Геройы (1945, үлгәндән һуң).\nТокарев Михаил Андреевич (1940), ғалим-тау инженеры. 1966 йылдан Өфө нефть институты һәм Өфө дәүләт нефть техник университеты уҡытыусыһы, шул иҫәптән 1984 йылдан тау-нефть факультеты деканы, 1987—2002 йылдарҙа нефть һәм газ ятҡылыҡтарын үҙләштереү һәм файҙаланыу кафедраһы мөдире. Геология-минералогия фәндәре докторы (1984), профессор (1985). Башҡортостан Республикаһының атҡаҙанған фән эшмәкәре (1998), Рәсәй Федерацияһының почётлы юғары һөнәри белем биреү хеҙмәткәре (2000). Сығышы менән Өфө ҡалаһынан.\nМихляева Лариса Аркадьевна (1945—8.01.2020), журналистика ветераны. 1964 йылдан Мәләүез ҡалаһы һәм Мәләүез районының «Путь Октября» гәзите хеҙмәткәре, шул иҫәптән 1984—2007 йылдарҙа — баҫманың мөхәррире. Башҡорт АССР-ының атҡаҙанған мәҙәниәт хеҙмәткәре (1991). Сығышы менән хәҙерге Мәскәү өлкәһе Клин ҡалаһынан.\nСмышляева Валентина Григорьевна (1945), хеҙмәт ветераны. 1965—1999 йылдарҙа хәҙерге «Газпром нефтехим Салауат» берекмәһе лаборанты, үҙәк лаборатория контролёры. Башҡорт АССР-ының атҡаҙанған химигы, «Почёт Билдәһе» ордены кавалеры.\nРоза Аҡкучукова (1950—8.02.2021), йырсы. 1973 йылдан хәҙерге Хөсәйен Әхмәтов исемендәге Башҡорт дәүләт филармонияһының вокалсыһы, 1999 йылдан — баш администраторы. Башҡортостан Республикаһының халыҡ артисы (2009).\nШолом Владимир Юрьевич (1955), ғалим-инженер механик. 2010 йылдан Өфө дәүләт авиация техник университетының Триботехника һәм майлау ғилми-тикшеренеү институты директоры. Техник фәндәр докторы (2006). Башҡортостан Республикаһының атҡаҙанған машина эшләүсеһе (2009).\nСыров Игорь Анатольевич (1965), ғалим-тел белгесе, юғары мәктәп эшмәкәре. 1992 йылдан хәҙерге Башҡорт дәүләт университетының Стәрлетамаҡ филиалы уҡытыусыһы, шул иҫәптән 2012 йылдан — филиал директорының уҡыу эштәре буйынса урынбаҫсары. Филология фәндәре докторы (2006), профессор. Башҡортостан Республикаһының мәғариф отличнигы (2002), Рәсәй Федерацияһының почётлы юғары һөнәри белем биреү хеҙмәткәре (2015).\nТомаров Василий Александрович (1921—5.01.2004), Бөйөк Ватан һуғышында ҡатнашҡан хәрби хеҙмәткәр, осоусы, подполковник (1955). Советтар Союзы Геройы (1945).\nКулагина Антонина Алексеевна (1926—28.10.2010, ғалим-табип, медицина тарихсыһы. 1965 йылдан Башҡорт дәүләт медицина институты уҡытыусыһы, шул иҫәптән 1971 йылдан санитария‑гигиена факультетының һәм дауалау факультетының киске бүлеге деканы, 1974 йылдан — Өфө гигиена һәм һөнәри ауырыуҙар ғилми-тикшеренеү институтының ойоштороу‑методик бүлеге етәксеһе, 1988 йылдан — Республика һаулыҡ үҙәгендә, 1990—1994 йылдан Өфө күҙ ауырыуҙары ғилми-тикшеренеү институты хеҙмәткәре. 1989 йылдан СССР Журналистар союзы ағзаһы. Медицина фәндәре кандидаты (1967). СССР‑ҙың һаулыҡ һаҡлау отличнигы (1981). Сығышы менән хәҙерге Кострома өлкәһенең Головино ауылынан.\nГригорьев Захар Иванович (1936—27.05.2013), балетмейстер. Чебоксар ҡалаһының «Нарспи» халыҡ йыр һәм бейеү ансамблен ойоштороусы һәм 1968 йылдан уның художество етәксеһе, 1993—2001 йылдарҙа Сыуаш дәүләт университетының культурология кафедраһы мөдире, доцент. РСФСР-ҙың атҡаҙанған мәҙәниәт хеҙмәткәре (1979), Сыуаш АССР-ының атҡаҙанған сәнғәт эшмәкәре (1973). Сығышы менән хәҙерге Башҡортостан Республикаһының Ишембай районы Васильевка ауылынан.\nПавлычев Валентин Николаевич (1936), хеҙмәт ветераны, ғалим-химик-технолог, хужалыҡ эшмәкәре, юғары мәктәп уҡытыусыһы. 1994—1996 йылдарҙа «Газпром Нефтехим Салауат» асыҡ акционерҙар йәмғиәтенең генераль директоры, 1996—2000 йылдарҙа «Башнефть» берекмәһенең баш технологы. Химия фәндәре кандидаты (1978), доцент (1986). СССР-ҙың нефть эшкәртеү һәм нефть сәнәғәте отличнигы (1986), СССР-ҙың уйлап табыусыһы (1988), Башҡорт АССР-ының атҡаҙанған рационализаторы (1980). СССР-ҙың дәүләт премияһы (1983) һәм СССР МИнистрҙар Советы премияһы (1976) лауреаты. Октябрь Революцияһы ордены кавалеры (1976).\nШитова Светлана Николаевна (1936), хеҙмәт ветераны, ғалим-этнограф. 1958—2006 йылдарҙа хәҙерге Рәсәй Фәндәр академияһы Өфө федераль тикшеренеүҙәр үҙәгенең Тарих, тел һәм әҙәбиәт институты хеҙмәткәре, шул иҫәптән 1970 йылдан — өлкән ғилми хеҙмәткәр. Тарих фәндәре кандидаты (1968). Башҡортостан Республикаһының атҡаҙанған мәҙәниәт хеҙмәткәре (2003).\nДавыдов Виталий Викторович (1941), спорт ветераны, ДОСААФ–тың Өфө радиоклубы тәрбиәләнеүсеһе. Радиоспорт буйынса РСФСР-ҙың 1971—1975 йылдарҙағы йыйылма командаһы ағзаһы һәм СССР-ҙың халыҡ-ара класлы спорт мастеры (1979). Радиоэлемтә буйынса ҡыҫҡа тулҡындарҙа ситтән тороп ярышыуҙа донъя (1974), Европа (1972), СССР һәм РСФСР (1973) чемпионы; Австралияла, АҠШ-та, ГФР-ҙа (бөтәһе лә — 1972), Колумбияла (1973—1974) халыҡ-ара ярыштарҙа еңеүсе. Азия рекордсыһы (1971—1974). Сығышы менән Пенза ҡалаһынан.\nВерещагин Александр Сергеевич (1961), ғалим-тарихсы. 1985 йылдан Өфө нефть институты һәм Өфө дәүләт нефть техник университеты уҡытыусыһы, шул иҫәптән 2002 йылдан тарих һәм культурология кафедраһы мөдире. Тарих фәндәре докторы (2002), профессор (2010). Башҡортостан Республикаһының мәғариф отличнигы (2004). Сығышы менән хәҙерге Ырымбур өлкәһе Грачёвка ауылынан.\nРадик Вәлмөхәмәтов (1966), йырсы. 2003 йылдан хәҙерге Хөсәйен Әхмәтов исемендәге Башҡорт дәүләт филармонияһының «Йәдкәр» фольклор ансамбле солисы, 2005 йылдан — «Ихлас» эстрада төркөмө етәксеһе, 2007 йылдан «Эстрада легендалары» ретро-төркөмө вокалсыһы. Башҡортостан Республикаһының халыҡ артисы (2011), күп кенә халыҡ-ара һәм республика йыр конкурстары лауреаты.\nХөсәйен Ҡунаҡбай (1912—15.02.1943), Бөйөк Ватан һуғышында батырҙарса һәләк булған яугир, батальон замполиты, кесе лейтенант. Шағир һәм журналист, тәржемәсе. 1940 йылдан СССР Яҙыусылар союзы ағзаһы. Сәйәси золом ҡорбаны.\nХәмиҙуллина Фатима Хәмиҙулла ҡыҙы (1917—24.09.1989), хеҙмәт алдынғыһы. 1945—1973 йылдарҙа Дүртөйлө район китапханаһы мөдире. Ленин ордены кавалеры (1967). Сығышы менән ошо райондың Иҫке Солтанбәк ауылынан.\nСалманов Григорий Иванович (1922—3.04.1993), хәрби эшмәкәр. Армия генералы (1979). Бөйөк Ватан һуғышында, Чехословакиялағы ҡораллы бәрелештә (1968) һәм Афғанстанда хәрби хәрәкәттәрҙә (1984—1986) ҡатнашыусы. 1986—1989 йылдарҙа СССР Ҡораллы Көстәре Генераль штабының Хәрби академияһы начальнигы. СССР-ҙың һигеҙенсе—унынсы саҡырылыш Юғары Советы депутаты. Ленин, өс Ҡыҙыл Байраҡ, 3-сө дәрәжә Суворов, 3-сө дәрәжә Богдан Хмельницкий, 1-се һәм 2-се дәрәжә Ватан һуғышы һәм өс Ҡыҙыл Йондоҙ ордены кавалеры.\nХәйретдинов Ирфад Шәрәфетдин улы (1927—16.01.1997), хеҙмәт алдынғыһы. 1957—1989 йылдарҙа «Саҡмағошнефть» нефть һәм газ сығарыу идаралығы электромонтёры. Башҡорт АССР-ының атҡаҙанған нефтсеһе (1981), СССР-ҙың нефть сәнәғәте отличнигы (1972). Сығышы менән хәҙерге Башҡортостан Республикаһының Илеш районы Сүлте ауылынан.\nБулатов Фаил Әмирхан улы (1932), хеҙмәт ветераны. 1962—1989 йылдарҙа «Саҡмағошнефть» нефть һәм газ сығарыу идаралығы операторы, диспетчер хеҙмәте технологы. Хеҙмәт Ҡыҙыл Байраҡ ордены кавалеры (1971). Сығышы менән хәҙерге Башҡортостан Республикаһының Саҡмағош районы Яңы Ҡото ауылынан.\nРәми Ғарипов (1932—20.02.1977), шағир һәм тәржемәсе, журналист. 1967—1972 йылдарҙа «Башҡортостан ҡыҙы» журналының яуаплы секретары. 1960 йылдан СССР Яҙыусылар союзы ағзаһы. Башҡортостандың халыҡ шағиры (1992), Башҡорт АССР-ының Салауат Юлаев исемендәге дәүләт премияһы лауреаты (1988).\nЙәнекәев Рафаэль Сәлихйән улы (1932—16.08.2007), селекционер. 1957 йылдан Башҡортостан ауыл хужалығы ғилми-тикшеренеү институтының ғилми хеҙмәткәре, 1965 йылдан — өлкән ғилми хеҙмәткәр, 1974—1977 һәм 1984—1998 йылдарҙа лаборатория мөдире. Башҡортостандың атҡаҙанған ауыл хужалығы хеҙмәткәре (1992), СССР‑ҙың уйлап табыусыһы (1986). Сығышы менән менән хәҙерге Башҡортостан Республикаһының Саҡмағош районы Яңы Мортаза ауылынан.\nКарунас Нэлла Ғәли ҡыҙы (1942), һаулыҡ һаҡлау өлкәһе ветераны. 1970—2019 йылдарҙа Иглин үҙәк район дауаханаһы невропатологы һәм нарколог-психиатры, 1974—1996 йылдарҙа баш табиптың поликлиника эштәре буйынса урынбаҫары, күп йылдар профсоюз ойошмаһы етәксеһе. Юғары категориялағы табип (1979). Башҡортостан Республикаһының атҡаҙанған табибы (1997). Сығышы менән хәҙерге Башҡортостан Республикаһының Саҡмағош районы Саҡмағош ауылынан.\nСажнева Раиса Адольфовна (1942), педагогик хеҙмәт ветераны. Күмертау ҡалаһы 9-сы мәктәбенең элекке уҡытыусыһы. Башҡортостандың атҡаҙанған уҡытыусыһы.\nХөснөтдинов Рауил Исмәғил улы (1947), фән ветераны, ғалим-химик-органик. 1972 йылдан Органик химия институты хеҙмәткәре, 1983 йылдан өлкән ғилми хеҙмәткәр; 1992 йылдан – Нефтехимия һәм катализ институты директорының фәнни эштәр буйынса урынбаҫары, бер үк ваҡытта лаборатория мөдире. Химия фәндәре докторы (1989), профессор (2004). Башҡортостан Республикаһының атҡаҙанған фән эшмәкәре (2001), Рәсәйҙең Фән һәм техника өлкәһендәге дәүләт премияһы (2003) һәм Башҡортостан комсомолы премияһы (1979) лауреаты. Сығышы менән хәҙерге Башҡортостан Республикаһының Фёдоровка районы Ҡораласыҡ ауылынан.\nШаһабетдинов Филарет Һаҙый улы (ижади псевдонимы Филарет Шага; 1947), рәссам, график, педагог. 1974 йылдан Башҡортостан ижади-производство комбинаты рәссамы, 1998 йылдан Өфө сәнғәт училищеһы уҡытыусыһы. 1977 йылдан СССР Рәссамдар союзы ағзаһы. Башҡортостан Республикаһының атҡаҙанған рәссамы (2014).\nЯмуров Наил Рәхим улы (1952), хеҙмәт ветераны, ғалим-инженер-механик. 1985 йылдан Өфө аэропортының баш инженеры; 1989—1991 йыдарҙа Өфөләге «Инженер» предприятиеһы начальнигының төҙөлөш һәм тәьминәт буйынса урынбаҫары; 1992 йылдан «Азат-2» яуаплылығы сикләнгән йәмғиәт директоры, 1998 йылдан — генераль директоры. Рәсәй Тәбиғи фәндәр академияһының ғәмәлдәге ағзаһы (2002), техник фәндәр докторы (2001), профессор (2002). Сығышы менән хәҙерге Башҡортостан Республикаһының Өфө районы Ҡомлокүл ауылынан.\nСөләймәнова Наилә Әхмәт ҡыҙы (1962), хеҙмәт ветераны, китапханасы. 1989 йылдан Баймаҡ районы Байыш ауылы китапханасыһы. Башҡортостан Республикаһының атҡаҙанған мәҙәниәт хеҙмәткәре (2015).\nПсәнчин Айбулат Вәли улы (1967), ғалим-географ. 2008 йылдан Башҡорт дәүләт университетының физик география, тыуған яҡты өйрәнеү һәм туризм кафедраһы мөдире, бер үк ваҡытта 2011 йылдан хәҙерге Рәсәй Фәндәр академияһының Өфө федераль тикшеренеү үҙәге «Почёт Билдәһе» орденлы Тарих, тел һәм әҙәбиәт институтының этнология бүлеге мөдире, 2012 йылдан — директор урынбаҫары, 2015 йылдың декабренән — директор вазифаһын башҡарыусы, 2016—2021 йылдарҙа директоры. География фәндәре докторы (2004). Башҡортостан Республикаһының атҡаҙанған фән эшмәкәре (2011). Тел белгесе Вәли Псәнчиндың улы.\nСотников Иван Владимирович (1908—21.02.1988), Башҡортостанда йәшәп ижад иткән рус совет яҙыусыһы, тәржемәсе. Бөйөк Ватан һуғышында ҡатнашыусы. Хәрби хеҙмәт ветераны, отставкалағы полковник.\nСәмерханов Әмирхан Мирҡадам улы (1938), дәүләт һәм йәмәғәт эшмәкәре, Башҡортостан Республикаһы Профсоюздар федерацияһының элекке рәйесе, Башҡортостандың атҡаҙанған мәҙәниәт хеҙмәткәре, Салауат Юлаев ордены кавалеры.\nНиязбаев Ғәбделрәүеф Хәким улы (1884—18.04.1920), драматург, мәғариф хеҙмәткәре.\nПодденежный Григорий Максимович (1924—18.10.2000), Бөйөк Ватан һуғышында һәм 1945 йылдағы совет‑япон һуғышында ҡатнашҡан хәрби хеҙмәткәр, разведка взводы, аҙаҡтан бронемашина командиры. Дан орденының тулы кавалеры. Сығышы менән хәҙерге Башҡортостан Республикаһының Бәләбәй районы Никольское ауылынан (хәҙер бөткән).\nХәйбуллин Миңлеғәлим Хисам улы (1929), агроном, хужалыҡ эшмәкәре, 1976—1989 йылдарҙа Ишембай районының «Коммунизм» колхозы рәйесе. Башҡорт АССР-ының атҡаҙанған ауыл хужалығы хеҙмәткәре (1988). Ленин (1976), ике Хеҙмәт Ҡыҙыл Байраҡ (1971, 1973), Халыҡтар Дуҫлығы (1981) һәм «Почёт Билдәһе» (1966) ордендары кавалеры. Ишембай ҡалаһы һәм Ишембай районының почётлы гражданы. Сығышы менән ошо райондың Әхмәр ауылынан.\n12 февралдә тыуғандар\n1809: Чарльз Дарвин, Бөйөк Британия сәйәхәтсеһе, тәбиғәтте өйрәнеүсе.\n1809: Авраам Линкольн, АҠШ-тың 16-сы президенты.\n1941: Назарбаева Сара Алпыс ҡыҙы, Ҡаҙағстандың беренсе президенты Нурсолтан Назарбаевтың ҡатыны.\n12 февралдә вафат булғандар\nhttps://ba.wikipedia.org/w/index.php?title=12_февраль&oldid=1109842 ҡабул ителгән\nБыл бит һуңғы тапҡыр 19:16 10 февраль 2022 үҙгәртелгән.


Башҡортостанда Мәскәү ҡалаһы көндәре үтәсәк\nякшәмбе, 24 сентябрь 2017, Казан вакыты 08:05\nПремьер-министр урынбаҫары Илдус Илешев билдәләүенсә, Мәскәү ҡунаҡтарын республиканың Ҡырмыҫҡалы һәм Өфө райондары ла ҡабул итәсәк.\nБыл төбәктәрҙә илебеҙ баш ҡалаһынан килгән сәнғәт оҫталарының сығыш яһауы көтөлә. Ә Өфө районының Алексеевка ҡасабаһында Мәскәү делегацияһын шулай уҡ республиканың ауыл хужалығы һәм машиналар эшләү тармағы мөмкинлектәре менән таныштырыу күҙаллана.\nРеспублика хөкүмәт премьер-министры Раил Сарбаев Башҡортостанда Мәскәү көндәрен уҙғарған мәлдә республиканың машиналар эшләү тармағын күрһәтеү айырыуса ҙур әһәмиәткә эйә, был күләмле сара дауамында эшлекле бәйләнештәрҙе нығытырға кәрәк, тип билдәләне.\nБашҡортостанды Мәскәү ҡалаһы менән яҡындан таныштырырға баш ҡала мэры Юрий Лужковтың да килеүе көтөлә. Республика президенты менән эшлекле осрашыуҙарҙан һуң улар Башҡорт дәүләт опера һәм балет театры бинаһында Мәскәү ҡалаһы көндәренә арналған рәсми кисәлә лә ҡатнашасаҡ. Бөйөк Ватан һуғышы йылдарында Мәскәү ҡалаһын фашист илбаҫарҙарынан һаҡлаған яугирҙәр ҙә иғтибарҙан ситтә ҡалмаясаҡ. Мәскәү ҡалаһы көндәре сиктәрендә баш ҡаланы обороналауҙа ҡатнашыусы ветерандарҙы тәбрикләү тантанаһын да уҙғарыу ҡарала.


03:37, 22 май 2017 версияһы\n03:36, 22 май 2017 версияһы (төҙәтеү)\n03:37, 22 май 2017 версияһы (төҙәтеү) (кире алырға)\nБашҡортостан «Китап» нәшриәтенең ойошторолоу тарихы [[КПСС-тың Башҡортостан өлкә комитеты|РКП(б)-ның]] [] йылдың 8—11 ноябрендә [[Стәрлетамаҡ]]та уҙғарылған 1-се Бөтә Башҡортостан конференцияһынан башлана. Был конференция үтеү менән Стәрлетамаҡта [[Башҡорт АССР-ы]]ның Башҡортостан дәүләт нәшриәте тигән гәзит-журнал һәм китап нәшриәте барлыҡҡа килә. Ошо йылдарҙа тәү башлап [[башҡорт теле]]ндә [[Шәйехзада Бабич]], [[Дауыт Юлтый]] һәм башҡаларҙың китаптары донъя күрә.\n[[1920 йыллйыл]]дың 27 авгусында [[Өфө губернаһы|Өфө губерна]] башҡарма комитетының ҡарары менән [[Өфө]]лә китап баҫтырыу эшен йәйелдерергә ҡарар ителә. Шулай итеп, [] йылдың октябрендә баш ҡалала «Башкнига» тигән уртаҡ сауҙа нәшриәте барлыҡҡа килә.\n[[1924 йыл]]дың октябрендә партияның Башҡортостан өлкә комитеты марксизм-ленинизм классиктары әҫәрҙәрен башҡорт телендә баҫтырып сығарыу буйынса редакция-нәшриәт комиссияһы ойоштора. Уның рәйесе итеп [[Ҡасимов Ғәзим Ҡасим улы|Ғәзим Ҡасимов]], секретары итеп языусы [[Ғөбәй Дәүләтшин]] раҫлана. Комиссия ағзалары сафында шулай уҡ [[Ғабдулла Амантай]], [[Булат Ишемғол]], [[Имай Насыри]], [[Дауыт Юлтый]] һымаҡ әҙиптәр ҙә була.\n[] йыддың 28 ноябрендә [[БашҡортостанБашҡорт ХалҡыАССР-ы Халыҡ комиссарҙары советы]] «Башкнига»ны «Башгиз» (Башҡортостан дәүләт нәшриәте) итеп үҙгәртә. [[1929 йыл]]дан нәшриәт китаптарҙы [[Яңалиф|яңалиф әлифбаһында]] баҫтыра башлай. Уға тиклем ғәрәп-төрөк алфавиты ғәмәлдә була.\nБеренсе биш йыллыҡ осоронда (1928—1932 йылдар) Башҡортостан китап нәшриәте 918 китап һәм башҡа баҫма продукция сығара. Уларҙың дөйөм тиражы — 3 миллион 822 мең данаға етә. Икенсе биш йыллыҡта ([]—[] йылдар) нәшер ителгән 1406 баҫманың тиражы 8 миллион 350 мең дана тәшкил итә.\nhttps://ba.wikipedia.org/wiki/Махсус:Сравнение_версий/690087 ҡабул ителгән


19 Октябрь 2010, 15:53\n2011 йылдан «больничный»ҙар мәсьәләһе ҡатмарлашаРәсәй Федерацияһының һаулыҡ һаҡлау һәм социаль үҫеш министрлығы «больничный»ҙар өсөн түләүҙең яңы ҡағиҙәһен тәҡдим итә. Уға ярашлы, хәҙер 100 процент компенсация алыр өсөн 15 йылдан да кәм булмаған дөйөм стаж талап ителәсәк. Тимәк, бынан ары эш хаҡының 100 проценты күләмендә компенсация алыусылар ҡырҡа кәмейәсәк. Мәҫәлән, һигеҙ йылдан әҙерәк эшләүселәр – 60, 8 – 15 йылға тиклем стажы булғандар – 80, ә 15 йыл бил бөгөүселәр килеменең 100 проценты күләмендә аҡса аласаҡ. Әле иһә тулы «больничный» хеҙмәт кешеләренең 80 процентына түләнә.\nУға ярашлы, хәҙер 100 процент компенсация алыр өсөн 15 йылдан да кәм булмаған дөйөм стаж талап ителәсәк. Тимәк, бынан ары эш хаҡының 100 проценты күләмендә компенсация алыусылар ҡырҡа кәмейәсәк. Мәҫәлән, һигеҙ йылдан әҙерәк эшләүселәр – 60, 8 – 15 йылға тиклем стажы булғандар – 80, ә 15 йыл бил бөгөүселәр килеменең 100 проценты күләмендә аҡса аласаҡ. Әле иһә тулы «больничный» хеҙмәт кешеләренең 80 процентына түләнә.\nКүптәр, хеҙмәт кенәгәһен юғалтыу сәбәпле, эш урынына икенсе, өсөнсө кенәгә алып килә. Киләсәктә был документтар менән бөтөнләй иҫәпләшмәй башлауҙары ла ихтимал. Ә стажды иҫбатлау иһә үтә ҡатмарлы процесҡа әйләнәсәк. Һәр хәлдә, был мәшәҡәт менән хеҙмәткәр үҙе шөғөлләнергә тейеш була.\nЙәнә бер мөһим үҙгәреш «больничный» буйынса компенсация күләмен билдәләү өсөн уртаса эш хаҡын иҫәпләүҙе үҙгәртеүгә ҡағыла. Әлеге ваҡытта уртаса килем һуңғы 12 айҙан сығып иҫәпләнә. Яңы закон проекты буйынса ул 24 айға тиклем оҙайтылыуы ихтимал. Был туралағы тәҡдимдәр РФ Дәүләт Думаһына ебәрелгән дә инде.\nШуны билдәләргә кәрәк: яңы закон проектының хеҙмәт кешеһенә файҙаһы юҡ кеүек. Әммә уның эш биреүсе өсөн отошло булыуы ла икеле. Аналитиктар фекеренсә, эш биреүселәрҙең 35 проценты хеҙмәткәрҙәренән «больничный»ға сыҡмауҙарын үтенәсәк. Сөнки элек компания иҫәбенә ауырыған һәр кешегә ике көн компенсацияланғандан һуң ғына «хеҙмәткәр – социаль страховка фонды» мөнәсәбәте үҙ көсөнә инһә, артабан эш биреүсе иҫәбенә иҫәпләнгән мәлде өс көнгә тиклем арттырмаҡсылар.\nБөгөн һигеҙ йылдан ашыу стажы булған кешегә «больничный» 100 процент күләмендә түләнә. Яңы закон проекты буйынса 100 процент «больничный» түләүенә дөйөм стажы 15 йылдан да кәм булмаған хеҙмәткәрҙәр генә өмөт итә ала. «Больничный» өсөн компенсация уртаса эш хаҡының 12 айы буйынса иҫәпләнә.\nБөгөн ваҡытлыса эшкә яраҡһыҙлыҡ ҡағыҙы буйынса иң юғары түләү 34,5 мең һум тәшкил итә.


Донъя яңылыҡтары - 07.03.2026 - Bash.News\nЮбилейный вечер, посвященный 75-летию БРГИ им.Р.Гарипова\nДонъя яңылыҡтары - 07.03.2026\nДонъя яңылыҡтары - 07.03.2026 https://bash.news/news/37736_donya_yaylytary__07032026/?lang=bash\n26 мар 2018, 22:00\nКриптовалюта киләсәктә Рәсәйҙә иҫәпләшеүҙә лә ҡулланылыуы ихтимал. Виртуаль аҡсаларҙы хатта, һумдарға ла әйләндерергә мөмкин буласаҡ. Әммә бары тик закон менән ҡаралған осраҡта һәм шарттарҙа ғына. Илдә һанлы иҡтисадты хоҡуҡи көйләү юлдары барлана. Был өлкәләге хоҡуҡи мөнәсәбәттәрҙе көйләүсе закон проекты бөгөн Дәүләт Думаһына индерелде.\nМәскәү дауаханаларының береһендә «МММ» финанс пирамидаһына нигеҙ һалыусы Сергей Мавроди вафат булды. Үлем сәбәбе тип йөрәк өйәнәге аталған. Ул транспорт туҡталыштарының береһендә хуштан яҙған килеш табыла. Ашығыс медицина ярҙамы килеп өлгөрһә лә, реанимация сараларының һөҙөмтәһе булмай. 90-сы йылдарҙа күптәрҙе төп башына ултыртҡан Сергей Мавроди 63 сө йәше менән бара ине.\nБритания ГРУ-ның элекке хеҙмәткәре Сергей Скрипалде ағыулау осрағына бәйле мөнәсәбәттәрҙе киҫкенләштереү юлын һайланы. Әле томанлы альбионда Рәсәй капиталына һөжүм көсәйә. Властар шикле күренгән аҡсаларға мөлкәткә һалырға ниәтләй. Әле был маҡсатта ордерҙар бирелә башлаған. Байлығының килеп сығыу сәбәптәрен дәлилләй алмаған Рәсәй эшҡыуарҙары Британия ҡаҙнаһын тулыландырыуға өлөш индереүе бик тә ихтимал.\nМысырҙа президент һайлауы бара. Тауыш биреү дүшәмбе башланып, өс көн дауам итәсәк. Дәүләт башлығы вазифаһына ғәмәлдәге Президент Әбдел Фәттәх Әс Сиси менән "Иртәгә" сәйәси партияһы лидеры Муса Мостафа дәғүә итә.\nАфғанстанда йәнә террор ғәмәле. Герат ҡалаһында билдәһеҙ кешеләр шиит мәсетенә бомбалы һөжүм ойошторҙо. Уларҙың береһе ғибәҙәт йорто ишеге алдында полиция хеҙмәткәрҙәре атып үлтергән, әммә икенсеһе яман уйын ғәмәлгә ашырып өлгөрҙө тип хәбәр итә илдең мәғлүмәт саралары. Террор ғәмәле һөҙөмтәһендә 1 кеше һәләк булды, 8 кеше йәрәхәтләнде.\nАвстралияның көньяҡ-көнбайышында гринд-дельфиндары ярға ташланған. Кәм тигәндә 150 йән эйәһенең ғүмере өҙөлгән тип хәбәр итә йәшел континенттың матбуғат саралары. Урындағы халыҡ ярға сыҡҡан мәхлүктәргә ярҙамға сыға, төнгө дежур ойоштора. Был төр дельфиндарҙың оҙонлоғо 8 метрға етә, ауырлығы 800 килограмм самаһы. Ергә сығыу менән улар үҙ ауырлығына баҫыла һәм һәләк була. Юныс балыҡтарының ярға ташланыу сәбәптәрен заман фәне әлегә аңлата алмай.\nАвторы: Рафиҡ Әхмәтшин\nТөркиәлә Рәсәй туристары менән автобус аварияға осрай\n11:25, 29 авг\nДонъя яңылыҡтары – 18.04.2018\n23:05, 18 апр\nДонъя яңылыҡтары – 13.04.2018\n23:05, 13 апр\n22:59, 06 апр


25 Февраль 2019, 18:26\nКитапханала музыкаль осрашыу.\n2019 йылда беҙ Башҡортостандың һәм Мостай Кәримдең 100 йыллыҡтарын билдәләйбеҙ. 47-се моделле балалар китапханаһында «100 йыл сәскә ата Башҡортостан» тип аталған әҙәби-музыкаль композиция уҙҙы. Был сарала 15-се балалар музыка мәктәбе уҡытыусылары, уҡыусылары һәм 122-се башҡорт гимназияһының уҡытыусыһы Зинфира Таҡлиф ҡыҙы Ахматова үҙенең 3-сө синыф уҡыусылары менән ҡатнашты.\nУҡыусылар, Мостай Кәримдең «Ҡайын япрағы тураһында» шиғырын тасуири итеп һөйләп, сараны асып ебәрҙеләр. Китапханасылар Башҡортостандың халыҡ шағиры Мостай Кәримдең тормошо һәм ижады менән таныштырҙы. «Өс таған», «Оҙон- оҙаҡ бала саҡ», «Беҙҙең өйҙөң йәме»китаптарына күҙәтеү, бигерәк тә балаларҙа бик ҙур ҡыҙыҡһыныу уятты.\nБашҡортостандың ҡалалары, тәбиғәте, байлығы тураһында сәйәхәттә, квест- уйында ҡатнаштылар.\nАйгөл Рәсүл ҡыҙы Йәһүҙина башҡорт халыҡ фольклоры төрҙәре тураһында һөйләп, бик күп ҡыҙыҡлы мәғлүмәттәр бирҙе. Уҡыусылар башҡорт халыҡ эпосы «Урал-батыр»ҙың өҙөктәрен яттан һөйләп күрһәтте. 3-сө синыф уҡыусылары «Эт үҙенә нисек хужа тапҡан ?» башҡорт халыҡ әкиәтен сәхнәләштерҙе.\nСараның иң төп биҙәге булып – 15-се балалар музыка мәктәбе тәрбиәләнеүселәренең һәм уҡытыусыларының сығышы булды. Талантлы йәш музыканттар башҡорт халыҡ әҫәрҙәренә төпләнеп эшләнгән музыкаль фрагменттар әҙерләгән. Ҡурайҙа, думбырала оҫта итеп уйап күрһәттеләр.Улар сығыштары менән һәр кемдең кәйефен күтәрҙе,сара тағы ла йәмләнеп китте. Был осрашыуҙан бөтәһе лә ҡәнәғәт булып ҡалды.\nКитапханасылар тәрбиәләнеүселәргә, уҡытыусыларҙы профессиональ эше, ижади эшмәкәрлеге, уҡыусыларҙы әҙерләгәне һәм сарала әүҙем ҡатнашҡаны өсөн рәхмәт әйтте.


«Киске Өфө» гәзитенең сайты - №7, 19 - 25 февраль 2022 - Информационные страницы\n№7, 19 - 25 февраль 2022\nМИЛЛӘТТЕҢ БӨЙӨК ХӘТЕРЕ\nТуған телгә арнап ниндәй генә шиғыр, йыр, ҡобайыр ижад ителмәгән! Уның матурлығын, бөйөклөгөн төрлөсә асҡан бындай юлдар ҡат-ҡат уҡыла, ятланыла, быуындан-быуынға тапшырыла. Ләкин берәү ҙә, бер ҡасан да туған телдең бөйөклөгөн һәм матурлығын асып бөтә алмаясаҡ, сөнки ул мәңгелек төшөнсәләр иҫәбендә. Һәр быуын уны үҙенсә данлар, үҙенсә асыр. Халыҡ тере икән, тимәк, тел дә тере. Халыҡ булғанда тел йәшәйәсәк.\nМАШИНАҺЫҘ ИХАТА КӘРӘК\nХалыҡты шәхси машиналарынан йәмәғәт транспортын файҙаланыуға йәлеп итеү, бының өсөн иһә ҡала пассажирҙар транспорты инфраструктураһын заманса үҙгәртеп ҡороу, яңыртыу, артабан үҫтереү мәсьәләләре ҡарала.\nБАШ ҠАЛАҒА ЯҢЫ ХАКИМИӘТ БАШЛЫҒЫ КИЛДЕ\nБыға тиклем Нефтекама ҡала хакимиәте башлығы булып эшләгән Ратмир Мәүлиев Өфө хакимиәте башлығы вазифаһын башҡарыусы итеп тәғәйенләнде. Бындай ҡарар Өфө ҡала Советының сираттан тыш ултырышында ҡабул ителде.\nӘРМЕЛӘ БУЛМАҒАНДАРҘЫ ҠЫҘҘАР ЯРАТМАЙ ИНЕ\nӘ һалдаттың оҙаҡ ваҡыт "нужа һурпаһын һемереп" йөрөүе хаҡында, әлбиттә, бер ни ҙә белмәйбеҙ. Уларҙы тик ана шул матур кейемдәрен кейеп, теҙелешеп, "һайт-два" тип кенә йөрөгән һымағыраҡ итеп күрәбеҙ.\nӘЛЕГЕ ЛӘ БАЯҒЫ ҺҮҘҘӘРЕБЕҘ ТАМЫРЫ ХАҠЫНДА\nГәзитебеҙҙең былтырғы 45-се һанындағы "Дөрөҫ һөйләш!" рубрикаһында "Йәтимме, әллә етемме?" тип аталған бәләкәс кенә бер мәҡәләне уҡығас та, сираттағы тапҡыр ҡәләмемә тотондом. Һүҙлегебеҙгә "етем" булып инеп киткән ошо һәм башҡа һүҙҙәрҙең тамыры хаҡында фекерләп алмаҡсымын.\nӨМӨТ ЙОНДОҘО ҺҮНМӘҺЕН!\nӨләсәһе баланы башҡорт гимназияһына бирергә теләй. Ә әсәһе менән атаһы йорттарына терәлеп ултырған мәктәптә уҡытырға ниәтләй. "Юл аша сығып йөрөргә түгел, яҡын, мәктәпкә инеп киткәнсе балкондан ҡарап торорға ла мөмкин. Төрлө яҡтан хәүеф-хәтәр янаған, юл транспорты хәрәкәте көслө бөгөнгө заманда иң ҡулайы - белем усағының яҡын булыуы", - тип әйтәләр икән.\nБАҺАЛАП БӨТКӨҺӨҘ ХАЗИНА - УЛ ТУҒАН ТЕЛЕБЕҘ!\nБөгөн өләсәй-олатай тәрбиәһе булмауы ла балаларҙың башҡорт телен белмәүенә йоғонто яһай. Сөнки ейән-ейәнсәрҙәренә әкиәттәр һөйләп, уларға бала саҡтан әсә теленең матурлығын, мөһимлеген һеңдереүсе олатай-өләсәйҙәр юҡ.\nДАН ЮЛЫНЫҢ ТУҘАНЫ (5-се бүлек)\nТора-бара Хөбөтдинов үҙ биографияһының ғәрлекле был осорон да, яман төш күргәндәй, онотто. Уны стукач тип бер кем дә белмәй, тимәк, бындай хәл булмаған! Йоҡо аралаш яман һаташҡан ғына.\nУЛ АФҒАН ЯУЫН ҮТКӘН\nБер мәл машинам менән ҡуша шартланым. Ут ялҡыны менән өҫкә күтәрелдем дә, кире төшөп етер саҡта нимәлер мине еңеллек менән күтәреп, һаҡ ҡына итеп һалып ҡуйҙы. Бер ерем дә имгәнмәне лә, һынманы ла.\nХӘҠИҠӘТКӘ ТОҒРОЛОҠ ӨЛГӨҺӨ\nРәми ағайҙы үҙ заманында баһаланмағаны, ижад емештәрен китап итеп сығара алмағаны, ҡыйырһытылыуы, эҙәрлекләнеүе өсөн түгел, ә оло таланты, Хәҡиҡәткә, туған телгә, халыҡ рухына тоғро булғаны өсөн күтәрәбеҙ.


Быуындар осрашыуы | Йәншишмә\nНаписал в 22 июня 2018, 12:52\nУҡыуҙар тамамланғас, мәктәп ҡарамағындағы йәйге һауыҡтырыу лагерҙары үҙ ишектәрен асты. Мәмбәт биләмәһе лә гөрләп торҙо. Беҙ, башланғыс синыф уҡыусылары, ике отрядҡа бүлендек. Көн һайын төрлө ярыштар, саралар үтә.\nБер көндө ауылыбыҙҙың уңған, эшһөйәр инәйҙәрен, апайҙарҙы ҡунаҡҡа саҡырҙыҡ. Хаҡлы ялдағы уҡытыусы, хеҙмәт ветераны Рәхимә Турғаева, алдынғы һауынсы, дин юлына баҫҡан Йәнбикә Абдуллина, үҙенең уңған килене Гөлсинә һәм ейәнсәре Айгөл менән атҡаҙанған сауҙа хеҙмәткәре Хәлимә Ҡәйеповалар килде. Улар үҙҙәренең тормош юлы тураһында һөйләне. Бала саҡтағы уйындарын иҫләп, бергәләп уйнап та алдыҡ. Ҡул эштәренән күргәҙмә лә ойошторолдо. Йәнбикә инәй үҙе теккән милли кейемдә килгәйне. Ҡашмау, түшелдерек, биҙәүестәре бигерәк матур. Инәй уларҙың төрлө ҡара көстәрҙән һаҡлауы тураһында һөйләне. Үҙе ураҙа тота, аяттар уҡый икән.\nХәлимә инәй 17 йәшендә башлаған һөнәренә тоғро ҡалып, 40 йылға яҡын һатыусы булып эшләгән. Магазинға килгән әйберҙәрҙе, кәнфит-печеньены заманында халыҡҡа бөртөкләп бүлергә кәрәк була. Уның һөйләгәндәрен күҙ алдына килтереүе лә ҡыйын ине. Шулай уҡ әсәһенең әллә ҡасанғы ҡул эштәрен һаҡлауы ла һоҡланғыс күренеш. 80 йыл ваҡыт үтһә лә, яҫтыҡ тыштары, ҡулъяулыҡтары шул көйөнсә генә. Гөлсинә еңгәйҙең ҡул эштәре лә бик матур ине. Уның ҡыҙы Айгөл апай алтынсы синыфты тамамланы. Әсәнән күргән – тун бескән, тигәндәй, ул да әсәһе, өләсәһе кеүек ҡул эштәренә оҫта. Һәр эште еренә еткереп башҡара. «Оҫта ҡулдар» түңәрәгендә шөғөлләнә.\nКилгән ҡунаҡтарға биргән кәңәштәре, изге теләктәре өсөн ҙур рәхмәт. Уларға һаулыҡ, шатлыҡлы оҙон ғүмер теләйем.\nФәриҙә Ҡәйепова, III синыф уҡыусыһы.\n« «Бында барыһы ла яҡшы һәм «o’key»!\nИке ҡартатайым да һуғышта ҡатнашҡан »


Республикала коронавирус йоҡторғандар һаны 35 меңдән ашты // Йәмғиәт | новости башинформ.рф\n13:51, 27 апреля 2021 Йәмғиәт\nРеспубликала коронавирус йоҡторғандар һаны 35 меңдән ашты Фото: «Башинформ» мәғлүмәт агентлығы\nБашҡортостанда, 27 апрелгә мәғлүмәттәр буйынса, бер тәүлектә коронавирус инфекцияһын йоҡтороуҙың 98 осрағы асыҡланған. Лабораторияла раҫланған осраҡтар тураһында оператив штабтан хәбәр иттеләр. Сирлеләрҙең дөйөм һаны – 35 081. Пандемия башланғандан алып республикала кеше 439 коронавирустан үлгән. Уҙған тәүлектә тағы берәү инфекциянан вафат булған.\nБөтәһе 32 651 кеше һауыҡҡан.\nЙәмғеһе 149 329, шул иҫәптән һуңғы тәүлектә 5 047 кеше ковидтан прививка яһатҡан.


“Ҡышҡылыҡҡа йәй тәме “ – Централизованная библиотечная система Хайбуллинский район\n“Ҡышҡылыҡҡа йәй тәме “\nГлавная » Новости » “Ҡышҡылыҡҡа йәй тәме “\nҮҙәк район китапханаһының башҡорт –әҙәбиәте һәм тыуған- яҡты өйрәнеү бүлегендә “Ағинәйҙәр” һәм китап уҡыусылар өсөн “Ҡышҡылыҡҡа йәй тәме“- тип аталған сара үткәрелде.\nРайоныбыҙ тәбиғәтенең байлығына хайран ҡалырһың. Ниндәй генә файҙалы үләндәр, емеш-еләк үҫмәй!\nҮткәрелгән сараны беҙ йәш быуынды боронғо кәсептәр менән таныштырыу, экологик яҡтан таҙа ризыҡтар әҙерләүгә ылыҡтырыу маҡсатында ойошторҙоҡ.\nКитапхана хеҙмәткәре ваҡытлыса матбуғат “Киске Өфө”, “Йәшлек”- газеталарынан, “Башҡортостан ҡыҙы”- журналынан файҙалы, емеш –еләкте шәрбәтһеҙ, кеше һаулығына зыянһыҙ әҙерләнә торған белешмәләр менән т аныштырҙы.\nӘ беҙ экологик яҡтан таҙа, шифалы, төрлө витаминдарға бай емеш- еләктән ҡойолған ҡаҡ ты эшләү серен өйрәнергә, тәмләп ҡарарға тип , Яңы Ергән ауылы ағинәйе, ауылдарында үткәрелгән барлыҡ сараны ла ойошторған иң әүҙем Миңлегәүһәр Сәлих ҡыҙы Рәхмәтованы саҡырҙыҡ. Ә Миңлегәүһәр апай был аш-һыу оҫталығына күптән өйрәнгән.\nҠаҡ — башҡорт аш-һыуының традицион аҙығы. Башҡорттар ҡаҡты алма, ҡайын еләге, ҡарағат, ҡурай еләге, балан һәм башҡа емештәрҙән әҙерләй.\nҠатын-ҡыҙҙар шөғөлөнән иң кәрәкле тип табылған иң шифалы, иң дауалы мәңге кәрәкле, үҙенең бәҫен юғалтмаған, шулай уҡ организмға бик тә кәрәкле витаминға бай ҡаҡ ҡойоуҙы Миңлегәүһәр апай бик тә үҙенсәлекле итеп эшләп күрһәтте, бер нисә төр ҡаҡтан ауыҙ иттерҙе.\nӘ Менәүәрә Бохарбаева үҙ тәжрибәһе менән уртаҡлашты һәм шифаһының бик тә кәрәкле икәнен аңлатып үтте.\nМиңлегәүһәр апай шулай уҡ һөт аҙығынан эшләнгән ризыҡтарынан торған күргәҙмә ойоштороп, башҡорт халыҡ эсемлеге буҙанан, балдан ауыҙ иттерҙе.\nКитапхана хеҙмәткәре Рәмилә Фәйзуллина “Данлы башҡорт балы” тип исемләнгән китап күргәҙмәһенән ҡарабойҙай, йүкә, сәскә, клевер, солоҡ балының сәләмәтлеккә сихәте тураһында, бөгөнгө көндә ныҡ үҫешкән шөғөл менән таныштырҙы.\nҺәр миҙгелдең үҙ матурлығы, үҙ файҙаһы.\nОшондай уңған, ныҡыш кешеләр ҡулында бит ул тормош, үҙенең сослоғо менән бәрәкәт өҫтәгән Миңлегәүһәр апайға афариндан башҡа ни әйтәһең инде! Тырышҡан табыр, тиҙәр бит.\n← «Яблочный турнир»


Салауат ҡалаһы хакимиәте башлығы итеп Фәрит Ғилманов тәғәйенләнде // Сәйәсәт | новости башинформ.рф\nСалауат ҡалаһы хакимиәте башлығы итеп Фәрит Ғилманов тәғәйенләнде\n17:50, 22 апреля 2011 Сәйәсәт\n22 апрелдә Салауат ҡалаһы ҡала округы Советы ултырышы булды, унда Салауат ҡалаһы хакимиәте башлығын тәғәйенләү тураһындағы мәсьәлә ҡаралды.\nКонкурс һөҙөмтәләре буйынса был вазифаға контракт буйынса Фәрит Ғилманов тәғәйенләнде.\nБелешмә өсөн. Фәрит Фәррәх улы Ғилманов 1976 йылдың 8 февралендә Ишембай районының Ҡыҙыл Октябрь ауылында тыуған. Рәсәй Эске эштәр министрлығының Санкт-Петербург янғын хәүефһеҙлеге институтын, Рәсәй Ғәҙәттән тыш хәлдәр министрлығы Дәүләт янғынға ҡаршы хеҙмәтенең Санкт-Петербург университеты адъюнктураһын тамамлаған. Педагогия фәндәре кандидаты.\nХеҙмәт эшмәкәрлеген 1993 йылда БР Эске эштәр министрлығы Дәүләт янғынға ҡаршы хеҙмәте 2-се бүлегенең Салауат ҡалаһындағы 53-сө янғын һүндереү часы начальнигы урынбаҫары булып башлай.\n2000 йылдан алып әлегә тиклем Рәсәй Эске эштәр министрлығы Дәүләт янғынға ҡаршы хеҙмәтенең 2-се бүлеге 36-сы янғын һүндереү часы начальнигы булып эшләй.\nРәсәй Ғәҙәттән тыш хәлдәр министрлығы миҙалдары менән бүләкләнгән, ошо уҡ министрлыҡтың “Янғын һағының иң яҡшы хеҙмәткәре” тигән билдәһенә эйә.


Алексей Ковалев: бала саҡта минең йөрәк тә шәптән түгел ине\nЯлланған шәхси самолетҡа үҙе идара итеүсе хоккей йондоҙо\nАлексей Ковалев Өфөгә килеп китте. Беҙҙең ҡалала ул "Салау ат Юлаев" хоккей мәктәбендә\nтәрбиәләнеүселәр өсөн мастер - класс күрһәтте, көйәрмәндәр менән аралашты, матбуғат вәкилдәре менән осрашты. Сәфәр "Ерҙең барлыҡ балаларына" шәхси акцияһы сиктәрендә уҙҙы, уның маҡс аты - йөрәк\nсирле бәләкәй рәсәйлеләрҙең проблемаларына иғтибар йәлеп ит еү.\nӨфөгә тиклем Ковалев Тверь, Электросталь, Воскресенск ҡал аларында булды. Ә егерме беренсе августтан Тольятти - Өфө - Силәбе - Магнитогорск - Санкт - Петербург - Мәскәү маршруты буйынса юлға сыҡты. Һәр ҡалала ул\nбуласаҡ хоккейсылар өсөн мастер - класс күрһәтә. "БАШвестЪ"\nхәбәрсеһенә лә Рәсәй йыйылма командаһы капитанының мастер - кластарында булырға тура килде. Йәш өфөлөләр боҙға 27 һаны һ әм Ковалев фамилияһы яҙылған свитерҙарҙа сыҡты. Журналистарға хәбәр ит еүҙәренсә,\nбындай свитер мастер - класта ҡатнашыусыларҙың барыһына ла\nбүләк ителә. Боҙ өҫтөндә башта Ковалев "Салауат Юлаев" мә ктәбе тәрбиәләнеүселәренә күнекмәләрҙең асылын төшөндөрҙө, а ртабан үҙенең әйткәндәрен радиомикрофон аша ата - әсәләргә ҡабатланы. Егеттәрҙең ҡушыл ғанды нисек үтәүен күҙәтте, кәңәштәр бирҙе.\nКүнекмәләр тамамланғандан һуң да Ковалев буласаҡ хоккейсы ларҙан айырыла алманы, аңлатыу эштәре дауам итте.\nӨфөлә булған ваҡытында Ковалев ике тапҡыр хоккей яратыусы ларҙың һорауҙарына яуап бирҙе, беренсе тапҡыр - көйәрмәндәр менән о срашҡанда, икенсе тапҡыр - матбуғат конференцияһында. Әйтергә кәрәк, Ал ексей үҙе лә\nбүләкһеҙ ҡалманы, уға башҡорттарҙың милли баш кейеме бүләк ителде, милли аш - сәксәк менән бик теләп һыйланды йондоҙ.\nҺеҙҙең иғтибарға уның менән һөйләшеүҙән алынған өҙөктәрҙе\nЙөрәк ауырыуҙары менән яфаланыусы балаларға ярҙам итеү ту раһында:\n- Беҙ Рәсәй төбәктәрендә йәшәүсе, йөрәгенә операция яһаты уға мохтаж балаларға ярҙам итәбеҙ. Минән тыш был эштә Сергей Немчинов һәм уның ҡатыны, Александр Могильный әүҙем ҡатнаша. Башҡа егеттәрҙән дә йыябыҙ,\nкемдер ун мең доллар бирә, кемдер - йөҙ, кемдер - мең, кемд ер - тағы ла күберәк.\nБарыһына ла ярҙам итеп булмағанын аңлайым, әлбиттә. Беҙгә\nРәсәйҙән хаттар килә, йөрәк сирле балаларҙың фотоларын ебәр әләр. Уларҙың күптәре хоккей уйнарға теләр ине, тик булдыра алмайҙ ар. Мин үҙемде уратып алыусы кешеләрҙең бәхетле булыуын теләйем, шул\nваҡытта мин үҙем дә бәхетле. Мастер - кластар өсөн аҡса алмайым, бағ ыусылар буйлап та йөрөмәйем. Бына минең Рәсәй буйынса осоштарым тура һында фильм төшөрһәк, DVD сығасаҡ. Бынан тыш китап яҙам, ул да баҫ ылып сығасаҡ. Фитнес мәктәбем тураһында DVD сығырға тейеш -\nтағы бер нисә балаға\nярҙам итерлек аҡса буласаҡ. Беҙҙең акция - эштең башы ғына.\nБалаларға медикаменттар йәһәтенән ярҙам итергә тырышабыҙ.\nЯҡын арала өс йәки дүрт баланы океан артына оҙатасаҡбыҙ - у ларға операция яһаясаҡтар. Киләһе йыл мин самолетта Рәсәй, Е вропа һәм Төнъяҡ Американың 35 ҡалаһы аша осоп үтергә ниәтлә йем. Башҡа пландар ҙа етерлек һәм мин уларҙы\nтормошҡа ашырырға тырышам.\nХоккейсыға самолеттар, саксофон, гольф, дайвинг һ. б. ним әгә кәрәк:\n- Миңә хоккейҙан, нервы көсөргәнешлегенән нисек тә арынып\nалырға кәрәк. Күк йөҙөн, болоттарҙы яратам. Гольф менән шөғ өлләнәм, Мәскәүҙә турнир ойошторорға планлаштырам, унда Марио Лемье һәм Марк Мессье к еүек хоккей йондоҙҙарын саҡырасаҡмын. Яратҡан шөғөлдәрем мине төп\nхоккейҙан бер аҙға арындыра. Шулай итеп мин психологик ял а лам.\nУңышҡа нисек өлгәшеү тураһында:\n- Нимә теләгәнеңде аңларға һәм тырышырға кәрәк - шул саҡт а барыһы ла тормошҡа ашасаҡ. Мин ғүмерем буйына шулай эшләйем - башҡала р минән ике - өс йәшкә ҙур булған йәштәр командаһында ла иң яҡшыһы б улырға\nтырыша инем. Әйткәндәй, бала саҡта минең дә йөрәк шәптән бу лманы - врач аҙнаһына бер тапҡыр еңелсә генә шыуыуҙан артыҡ китә алмаясаҡһың тигәйне. Күреп тораһығыҙ, ауырыуҙы еңеүгә ө лгәштем.\nӨфө хоккейының иң сағыу тәрбиәләнеүсеһе, ике тапҡыр Олимп ия уйындары чемпионы Игорь Кравчук тураһында:\n- Уның тәжрибәһе бик бай, бына тигән шәп һаҡсы. Беҙгә йәш тәргә үҙенең күпте өйрәтте. Кравчук - лидер. "Алтын" Олимпиадала ул беҙгә\nбик ныҡ ярҙам итте - һуңғы голды индерҙе. Уның үҙ тыуған яғ ы - Өфөнө онотмауы маҡтауға\nлайыҡ. Мин тағы бер Өфө хоккейсыһын беләм - Сергей Свержов.\nУл шайбаны әҙерлекһеҙ шәп ташлауы менән билдәле. Мин был ал ымды нәҡ унан өйрәндем. Ғөмүмән, Өфөлә хоккей мәктәбе яҡшы. Йәш уйынсыларығыҙ миңә оҡшаны.\nРәсәй йыйылма командаһы һәм Туриндағы олимпиада тураһында :\n- Беҙ еңергә тейеш. Быйыл донъя чемпионатында яҡшы ғына с ығыш яһаныҡ, әммә судьяларҙың намыҫһыҙлығы арҡаһында Канада командаһына ҡаршы ярышта еңелдек.\nҮҙ командаһы - "Монреаль Канадиенс" тураһында:\n"Монреаль" командаһының составы бик көслө. Беҙ Стэнли Куб огын яулай алабыҙ - был бик мөмкин, тип һанайым.


Күмертау — Башҡорт Википедияһы\n(Күмертау (ҡала) битенән йүнәлтелде)\nКүмертау(тыңлау) (мәғл.) — Башҡортостандың Өфө ҡалаһынан 250 км, Стерлетамаҡ ҡалаһынан 102 км көньяҡта урынлашҡан ҡалаһы.\nКүмертау ҡалаһы ҡала округы\n60 164 кеше (1 ғинуар 2018)\n1947 йылда, Көньяҡ Урал күмер бассейнының Үрге-Бабай ятҡылығында күмер үҙләштереү сәнәғәте башланғас, Бабай ҡасабаһы булараҡ барлыҡҡа килә.\n1949 йылдан — эшселәр ҡасабаһы.\n1953 йылда ҡала статусын ала.\n1965 — 1990 йылдарҙа — Күмертау районы административ үҙәге.\n1990 йылдан — республика әһәмиәтендәге үҙ аллы ҡала.\nҒайсин Ришат Зөфәр улы (23.08.1958), спортсы. Ауыр атлетика буйынса СССР‑ҙың халыҡ‑ара класлы спорт мастеры (1982), СССР йыйылма командаһы ағзаһы (1982—1983). Икебәйгелә РСФСР чемпионы (1981—1984), СССР кубогы һәм СССР халыҡтары спартакиадаһының көмөш призёры (икеһе лә — 1983), СССР чемпионатының бронза призёры (1982). Бөтә донъя ветерандар уйындары еңеүсеһе (1998), ветерандар араһында донъя (1996—1997) һәм Европа (1995) чемпионы.\nИшморатова Рима Рафаэль ҡыҙы (22.10.1957), хужалыҡ эшмәкәре, йәмәғәтсе. Рәсәй Федерацияһы торлаҡ-коммуналь хужалығының почётлы, Башҡортостан Республикаһы хеҙмәтләндереү өлкәһенең атҡаҙанған хеҙмәткәре.\nКузин Александр Павлович (24.01.1948), педагог, ҡаланың мәктәп-ара уҡыу комбинатының 1988—2010 йылдарҙағы директоры. Башҡортостандың атҡаҙанған уҡытыусыһы.\nПалатников Александр Самойлович (11.12.1923—29.11.2007), инженер-технолог, хужалыҡ эшмәкәре. 1967—1987 йылдарҙа Күмертау авиация етештереү предприятиеһының генераль директоры. Бөйөк Ватан һуғышында ҡатнашыусы. Башҡорт АССР-ының атҡаҙанған машиналар эшләүсеһе (1983) һәм почётлы авиатөҙөүсеһе (1983). СССР-ҙың Дәүләт премияһы лауреаты (1978). Ленин (1982), Октябрь Революцияһы (1976), 1‑се дәрәжә Ватан һуғышы (1945), Хеҙмәт Ҡыҙыл Байраҡ (1971) һәм Ҡыҙыл Йондоҙ (1944) ордендары кавалеры. Ҡаланың почётлы гражданы.\nФәтихова Алевтина Леонтьевна (28.02.1954), педагог, юғары мәктәп уҡытыусыһы. 1989—1996 йылдарҙа Стәрлетамаҡ дәүләт педагогия институтының (хәҙер Башҡорт дәүләт университетының Стәрлетамаҡ филиалы) факультет деканы урынбаҫары. Педагогика фәндәре докторы (2006). Рәсәй Федерацияһының почётлы юғары профессиональ белем биреү хеҙмәткәре (2009).\n2008 йылдың 1 ғинуарына ҡала округында 67 158 кеше иҫәпләнә, шул иҫәптән 62 418 кеше ҡалала, 4 740 кеше ауылда йәшәй.\n1959 30,9 мең\n1970 44,4 мең\n1989 64,3 мең\n2002 65,0 мең\n2008 62,4 мең\n2010 66,8 мең\nурыҫтар — 61,6 %;\nбашҡорттар — 16,4 %;\nтатарҙар — 12,9 %;\nсыуаштар — 4,0 %;\nбашҡа милләттәр — 5,1 %.\n1989 йыл 12 ғинуар 63572 29483 34089 46,4% 53,6%\n2002 йыл 9 октябрь 65003 29646 35357 45,6% 54,4%\nТөп мәҡәлә: Күмертау ҡалаһы ҡала округы\nКүмертау ҡалаһы хакимиәтенә ҡараған ауыл советтары:\n01 Маяҡлы Маяҡлы 80 423 804\n02 Подгорный Ира 80 423 805\n03 Иҫке Урал Иҫке Урал 80 423 806\n04 Алексеевка Алексеевка 80 423 807\n05 Пятки Пятки 80 423 806\n07 Таң Таң 80 423 806\n08 Николаев Николаев 80 423 806\n2009 йылдың 26 февралендә 453350, Башҡортостан, Күмертау ҡалаһы, Карл Маркс урамы, 24 адресы буйынса урынлашҡан, ҡасандыр ҡеүәтле эшләгән «Башкируголь» ААЙ бөтөрөлә. Хәҙерге ваҡытта был төҙөлгән ҡаралтыны Өфө дәүләт авиация техник университетының Күмертау филиалы файҙалана.\nМашиналар төҙөү (тирмән, икмәк бешереү ҡорамалдары һ.б.)\n«Искра» сәнәғәт роботтарын төҙөү (хәрби завод), асылда банкрот.\nАвиация заводы «КумАПП» (Ка-31, Ка-32, Ка-226 вертолеттар етештереү).\nАҙыҡ-түлек (балыҡ эшкәртеү) сәнәғәте.\nБрикет фабрикаһы («Башкируголь» комбинаты менән бөтөрөлә).\nЙылылыҡ электр үҙәге (ТЭЦ).\nҠаланың тирә-яғында газ сығарыла.Ҡала янында (Ҡансура ауылы эргәһендә) Ҡансура-Муса газды ер аҫтында һаҡлау комплексы эшләй (КМКПХГ). 1969 йылда Ҡансура ауылы эргәһендә станция булараҡ барлыҡҡа килә. 2004 йылда Муса газды ер аҫтында һаҡлау станцияһы төҙөлә. Хәҙерге ваҡытта был ике станция берләштерелгән һәм Ҡансура-Муса газды ер аҫтында һаҡлау комплексы тип йөрөтөлә. Комплекс ҡала иҡтисадына һәм социаль обьектары өсөн бик ҙур өлөш индерә. Реконструкция һөҙөмтәләре буйынса актив газдың күләме 3,4 милиард куб метрҙан 5,5 милиард куб метрға хәтле күтәреү күҙ уңында тотола, йәғни бер ярымға күберәк. Бынан тыш комплекстан газ ҡулланыусылар өсөн уның сифаты ла күтәреләсәк. Шулай уҡ юғары кимәлдәге етештереү автоматтары менән эшләү өсөн ышаныс арта, тирә-яҡ мөхитте бысратмау яйға һалынған. Республиканың көньяҡ төбәге ҡыш көндәрендә ошо Ҡансура-Муса комплексында айырып алынған газ менән ҡуллана. Иң эре ҡулланыусылар — Стәрлетамаҡ, Салауат, Ишембай, Мәләүез, Күмертау ҡалалары.\nШулай уҡ ҡала янында нефть һәм эйәрсән газ табыла.\nКүмертауҙа белем алыу өсөн бөтә мөмкинлектәр бар. Ҡалала 26 мәктәпкәсә йәштәге балалар өсөн ойошма, 19 дөйөм урта белем биреү мәктәбе, 2 гимназия, йәтим балалар өсөн мәктәп-интернат, ата-әсәһеҙ балалар өсөн балалар йорто, республика политехник лицей-интернаты һәм киске мәктәп эшләй. Балалар һәм үҫмерҙәрҙең өҫтәмә белем биреү ойошмаларына йөрөргә мөмкинлеге бар: Балалар ижады үҙәге, йәш техниктар, йәш туристар, йәш натуралистар станциялары, үҫмерҙәр спорт мәктәбе, уҡыу комбинаты, ике музыка мәктәбе, художество һәм хореография мәктәбе, «Самоцветы» йәштәр һәм үҫмерҙәр үҙәге. Кадрҙар әҙерләү буйынса 16 һөнәри белем биреү үчереждениеһы, Тау колледжы, Авиация техникумы, Педагогия колледжы, Башҡорт иҡтисади-хоҡуҡ техникумы, юғары белем биреү өсөн Өфө дәүләт авиация техник университеты, Ырымбур дәүләт университеты филиалдары, Күмертау иҡтисад һәм хоҡуҡ институты эшләй.\nИонн Предтеча исемендәге Храм\nҠаланың үҙәк майҙанында вертолет макеты ҡуйылған.\nЮрий Гагарин исемендәге ял паркында Бөйөк Еңеүҙең 40 йыллығына бағышлап МиГ-15 истребитель самолеты һәйкәле ҡуйылған\n↑ Башҡорт энциклопедияһы — Ғайсин Ришат Зөфәр улы (Тикшерелгән 19 август 2018)\n↑ Единый республиканский бизнес-портал — Ишмуратова Рима Рафаэльевна (Тикшерелгән 10 октябрь 2017)\n↑ Башҡорт энциклопедияһы — Фәтихова Алевтина Леонтьевна (Тикшерелгән 25 февраль 2019)\n↑ 6,0 6,1 Башҡортостан Республикаһының рәсми мәғлүмәттәр порталынан\nКүмертау // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелгән 10 декабрь 2018)\nКумертау «Мой город» энциклопедияһында (рус.)\nҠаланың гербы (рус.)\nБашҡортостан Республикаһының рәсми мәғлүмәттәр порталында ҡала тураһында (рус.)\nhttps://ba.wikipedia.org/w/index.php?title=Күмертау&oldid=889770 ҡабул ителгән\nПоследний раз редактировалась 24 май 2019 в 15:16\nБыл бит һуңғы тапҡыр 15:16 24 май 2019 үҙгәртелгән.


04 фев, 20:11\nСалауат ҡалаһында беренсе синыфҡа барасаҡ балаларға урын етмәй\nМәктәпкә сират. Салауат ҡалаһында йәшәүсе ата-әсәләр балаларға 1-се синыфҡа уҡырға барырға урын етмәй тип борсола. Йөҙҙән ашыу кеше ул-ҡыҙҙарының 21-cе мәктәптә уҡыуын теләй. Сентябрҙә белем биреү усағы 75 баланы ғына ҡабул итә ала.\n02 фев, 20:47\nРадий Хәбиров мәктәп автобустары водителдәрен дәртләндереүҙе тәҡдим итте\nРеспублика Башлығы вазифаһын ваҡытлыса башҡарыусы Радий Хәбиров Транспорт буйынса дәүләт комитетына республика конкурсын ойоштороуҙо һәм үҙ эшенә яуаплы ҡараған мәктәп автобустары водителдәренә дәртләндереү сараларын булдырыуҙы тәҡдим итте. Төбәк Башлығы һүҙҙәренсә, Башҡортостанда 1200 мәктәп автобусы иҫәпләнә.\n01 фев, 16:13\nРеспублика мәктәптәрендә яңы мәғариф программаһы тормошҡа ашырыласаҡ\nБашҡортостанда яңы мәғариф программаһы тормошҡа ашырыласаҡ. Программа сығарылыш уҡыусыларына ҙур ярҙам күрһәтәсәк.\n01 фев, 15:56\nБашҡортостанда иң яҡшы ауыл уҡытыусылары аҡсалата ярҙам менән дәртләндереләсәк\nБашҡортостанда дәүләт ҡаҙнаһынан ауыл уҡытыусыларын дәртләндереү маҡсатында 60 млн һум күләмендә аҡса бүлеү ҡаралған. Ярҙам йөҙ иң яҡшы ауыл уҡытыусыларын дәртәлндереүгә йүнәлтеләсәк. Грант күләме 600 мең һум тәшкил итәсәк.\n01 фев, 14:45\nРеспубликала мәктәптәрҙә биш көнлөк уҡыу аҙнаһына күсергә тәҡдим яһанылар\nБөгөн, беренсе февралдә, башҡалала тәүге мәғариф форумы асылды. Башҡортостан Башлығы вазифаһын ваҡытлыса башҡарыусы Радий Хәбиров мәктәптәрҙә биш көнлөк уҡыу аҙнаһына күсергә тәҡдим яһаны.\n01 фев, 11:57\nӨфө дәүләт авиация техник студенттары автоматлаштырылған коптер йыйған\nҠарап тороуға ябай дрон төрлө өлкәләге ҡатмарлы эштәрҙе үтәй ала. Хәрби маҡсаттарҙа коптер алыҫта урынлашҡан объекттарҙы күҙәтә, һауа бейеклегенән электр һәм һыу торбаларын төҙөклөгөн тикшереүгә һәләтле. Йәш белгестәр, ҡоролма айырыуса ауыл хужалығында файҙалы тип белдерә.\nБыйылғы конкурста 18 педагог һөнәри оҫталыҡта көс һынашты. Ҡаланың 2-се урта мәктәбе уҡытыусыһы Әлфиә Байрамғолова бәйгенең абсолют еңеүсеһе исеменә лайык булды. Теманың дауамы беҙҙең сайтта.\n30 ғин, 22:33\nБашҡортостан ауыл хужалығы министрлығында һанлы системаға күсеү буйынса уҡыуҙар ойошторолдо\nАуыл хужалығын заманса технологияға күсереү бөтә тармаҡтарҙа ла бара, техникаға Глонасс системаһы ҡуйыла, электрон ветеринар сертификаттар индерелә, хатта малдарҙы роботтар хеҙмәтләндерә башлаған хужалыҡтар бар. Белгестәр әйтеүенсә, әле район вәкилдәре уҡытыла, был юлы дәрестәргә аграр тармаҡ өсөн яуаплы хакимиәт башлыҡтары урынбаҫарҙары саҡырылған.\n30 ғин, 00:02\nБашҡорт дәүләт аграр университеты ғалимдары урман-ерҙе тотороҡло һәм экологик яҡтан һаҡсыл ҡулланыуға грант алды\nИлебеҙҙең өс юғары уҡыу йорто: Волга буйы технологик университеты, Рәсәй Фәндәр Академияһы ғилми-тикшеренеү институты һәм Башҡорт дәүләт аграр университеты ғалимдарының берлектәге проекты Евросоюздың"Эразмус" гранты менән баһаланған. Был халыҡ -ара грантта шулай уҡ Австрия, Греция,Финляндияның юғары уҡыу йорттары ла ҡатнаша.\n28 ғин, 23:43\n«Өфө ҡалаһының йыл уҡытыусыһы – 2019» конкусына йомғаҡ яһалды\nӨфөнөң иң көслө башҡорт теле һәм әҙәбиәте уҡытыусыһы 7-cе мәктәптә эшләй. Гөлшат Ғәбитоваға көнләшерлек тә, һөнәри оҫталыҡ бәйгеһендә ул еңеү яулап, үҙен көслө рухлы, киң фекер йөрөтөүсе, алдынғы ҡарашлы педагог итеп таныта. 18 йыл тәжрибәһе булған белгес балаларҙа туған телгә ҡарата һөйөү тәрбиәләй.\n28 ғин, 23:13\n25 ғин, 21:15\n24 ғин, 21:34\n24 ғин, 21:33\nТуғыҙынсы синыф тамамлаусылар өсөн дәүләт йомғаҡлау аттестацияһын тапшырыу шарттары билдәләнде\nТуғыҙынсы синыф уҡыусылары дәүләт йомғаҡлау аттестацияһы тапшырыр алдынан телдән әңгәмә үтергә тейеш. Зачет ҡуйылғандан һуң ғына уҡыусыға имтихан тапшырырға рөхсәт ителә. Төп этап 13 февралгә тәғәйенләнгән.\n23 ғин, 21:28\n22 ғин, 23:48\nӨфө ғалимдары ДНК анализы ярҙамында сәләмәтлек программаһын төҙөй\nБелгестәр махсус анализдар ярҙамында кеше ғүмерен оҙайта ала. Лаборатор тикшереүҙәр ярҙамында шәхси туҡланыу программаһы билдәләнә, клиентҡа ниндәй спорт күнекмәләре рөхсәт ителгәне асыҡлана. Заманса анализ организмға кофе, спиртлы эсемлектәр һәм лактоза йоғонтоһон теүәл күрһәтә.\n21 ғин, 23:32\nМәләүез районы Үрге Юлдаш ауылы мәктәбендә төҙөкләндерелгәндән һуң спорт залы асылды\nЗөбәй Үтәғолов исемендәге мәктәптә тантанаға уҡытыусылар, уҡыусылар һәм изге эштә ҡатнашлығы булыусылар йыйылды. Физкультура дәрестәре хәҙер уңайлы шарттарҙа үтәсәк. Спорт залы урындағы башланғыстарҙы яҡлау программаһы ярҙамында ремонтланған.\n19 ғин, 20:44\nӨфөлә иҡтисад буйынса Рәсәй олимпиадаһының төбәк этабы башланды\nАлтынсы йыл рәттән ойошторолған олимпиадала республиканың төрлө төбәктәренән 54 уҡыусы ҡатнаша. Иҡтисад фәне буйынса призлы урын яулаусылар республика юғары уҡыу йорттарына конкурсһыҙ уҡырға инә ала.\n19 ғин, 20:43\nӨфөнөң Затон биҫтәһендә яңы балалар баҡсаһы асылды\nБөгөн 75 урынға иҫәпләнгән учреждениеға малай-ҡыҙҙар тәүге тапҡыр аяҡ баҫты. Кескәйҙәрҙең көнө хәүефһеҙ, күңелле үтһен өсөн бында бөтә уңайлыҡтар булдырылған. Күптән түгел балалар баҡсаһы шәхси эшҡыуарҙар ҡулынан дәүләт етәкселегенә күсерелде.\n17 ғин, 21:36


Вьетнам белгестәре Башҡортостанда таҙа һөт етештереү заводы төҙөргә йыйына | ГТРК «Башкортостан» — Новости Уфы и РБ\nВьетнам белгестәре Башҡортостанда таҙа һөт етештереү заводы төҙөргә йыйына\n24 апреля 2017 — 16:09 ГТРК «Башкортостан»\nВьетнам белгестәре Башҡортостанда таҙа һөт етештереү заводы төҙөргә йыйына.\nЯңы проект тураһында бөгөн республика етәкселеге Вьетнам делегацияһы менән осрашыуҙа килеште.Яңы завод Бүздәк районы биләмәһендә төҙөләсәк. Хеҙмәттәшлек йүнәлештәрен билдәләргә Өфөгә Тхай Хьюнг етәкселегендәге инвестор компанияһы вәкилдәре килде. Рөстәм Хәмитов республиканың сит ил инвесторҙарына һәр яҡлап ярҙам итергә әҙер булыуын белдерҙе һәм ғәҙел хеҙмәттәшлек вәғәҙә итте. Вьетнам эшҡыуарҙары Рәсәйҙең Мәскәү һәм Калуга өлкәләрендә үҙ проекттарын ғәмәлгә ашырҙы. Башҡортостанда иһә ҡунаҡтарҙы уңдырышлы тупраҡ һәм ауыл хужалығы тәғәйенләнешендәге иркен ерҙәр ҡыҙыҡһындыра.